3.0 การประกอบธุรกิจของแต่ละสายผลิตภัณฑ์

  3.1 การประกอบธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตและจำหน่ายปูนซีเมนต์ โดยมีกำลังการผลิตทั้งหมด 9 ล้านตันต่อปี
  โดยผลิตภัณฑ์ปูนซีเมนต์ทั้งหมดของบริษัทฯมีคุณภาพเป็นไปตามมาตรฐานอุตสาหกรรมประเทศไทย
  สหรัฐอเมริกา (ASTM) และสหพันธ์ยุโรป (EU)

  3.1.1 ภาวะอุตสาหกรรม

  ความต้องการของปูนซีเมนต์ ปูนเม็ด
  และปูนสำเร็จรูปในประเทศไทยจะขึ้นอยู่กับการเติบโตของผลิตภัณฑ์มวลรวมประชาชาติ (GDP)
  และการขยายตัวของธุรกิจก่อสร้างและอสังหาริมทรัพย์ โดยภาวะอุตสาหกรรมปูนซีเมนต์ในปี
  2550 ยังคงมีปริมาณอุปทานมากกว่าอุปสงค์ในประเทศ
  โดยความต้องการปูนซีเมนต์มาจากการดำเนินงานในโครงการต่างๆ ของภาครัฐบาล
  อย่างไรก็ตามจากเหตุการณ์ภายในประเทศในช่วงปี 2550
  ทำให้การดำเนินงานก่อสร้างในโครงการของภาครัฐบาลชะลอตัวลงค่อนข้างมาก
  ส่งผลให้การใช้ปูนซีเมนต์ในส่วนของภาครัฐบาลลดน้อยลงกว่าปี 2549 ที่ผ่านมาอย่างเห็นได้ชัด
  เช่นเดียวกับการก่อสร้างในส่วนของภาคเอกชน โดยปัญหาราคาน้ำมันเชื้อเพลิงที่ปรับตัวสูงขึ้นมาก
  ยังคงเป็นปัญหาสำคัญที่ทำให้ต้นทุนสินค้าและบริการปรับตัวสูงขึ้นมาก
  ยังคงเป็นปัญหาสำคัญที่ทำให้ต้นทุนสินค้าและบริการปรับตัวสูงขึ้น
  การใช้ปูนซีเมนต์ในการก่อสร้างของปี 2550 จึงลดปริมาณลงตาม โดยในปี 2550
  มีปริมาณความต้องการใช้ปูนซีเมนต์ในประเทศประมาณ 28.5 ล้านตัน
  ขณะที่กำลังการผลิตสูงสุดยังคงมีประมาณ 48 ล้านตัน การส่งออกปูนซีเมนต์และปูนเม็ดในปี 2550
  ของประเทศไทยมีทั้งสิ้นประมาณ 16.8 ล้านตัน เพิ่มขึ้นจากปี 2549 ที่ส่งออกรวม 14.7 ล้านตัน

  ปริมาณการส่งออกที่เพิ่มขึ้นประมาณร้อยละ 14
  เป็นผลมาจากความต้องการใช้ปูนซีเมนต์ในประเทศมีการชะลอตัวลง
  ทำให้ผู้ผลิตปูนซีเมนต์ในประเทศต้องขยายการส่งออกปูนซีเมนต์และปูนเม็ดเพิ่มมากขึ้น
  ขณะที่ตลาดโลกยังคงมีความต้องการใช้ปูนซีเมนต์เพิ่มมากขึ้นอย่างต่อเนื่อง อย่างไรก็ตาม
  ผู้ผลิตปูนซีเมนต์ทุกรายยังคงเน้นการทำตลาดในประเทศเป็นหลัก
  เนื่องจากราคาจำหน่ายสูงกว่าการส่งออก ซึ่งแนวโน้มของปี 2551
  ภายหลังการมีรัฐบาลที่มาจากการเลือกตั้งอีกครั้งของประเทศไทย
  คาดว่าจะมีการกระตุ้นเศรษฐกิจที่ชะลอตัวให้มีทิศทางที่ดีขึ้น
  การลงทุนด้านการก่อสร้างในโครงการต่างๆ ทั้งโครงการที่เป็น Megaproject
  และโครงการอื่นๆ จะทำให้อุตสาหกรรมปูนซีเมนต์มีทิศทางที่ดีขึ้นบ้าง ซึ่งคาดว่าในปี 2551
  อุตสาหกรรมปูนซีเมนต์จะขยายตัวในอัตราร้อยละ 3 จากปี 2550

  3.1.2 ลักษณะของผลิตภัณฑ์

  ผลิตภัณฑ์ปูนซีเมนต์00ประกอบด้วยประกอบด้วย 3 ประเภท ได้แก่ (1) ปูนซีเมนต์
  ซึ่งประกอบด้วย ปูนซีเมนต์พอร์ตแลนด์ประเภท 1, 3 และ 5 และ ปูนซีเมนต์ผสม (2) ปูนเม็ด
  และ (3) ปูนสำเร็จรูป รายละเอียดของผลิตภัณฑ์แต่ละประเภท มีดังนี้

+-------------------------+--------------------------------------------+
| ผลิตภัณฑ์                  | ลักษณะการใช้งาน                              |
+-------------------------+--------------------------------------------+
| 1. ปูนซีเมนต์ (Cement)     | ใช้สำหรับงานก่อสร้างทั่วไป รวมทั้งที่พักอาศัย อาคารสูง  |
|                         | สะพาน และถนน                               |
| 1.1 ปูนซีเมนต์พอร์ตแลนด์     | ซึ่งเป็นปูนซีเมนต์ที่มีค                            |
| ประเภท 1                | ุณสมบัติให้กำลังอัดปานกลางเมื่อเปรียบเทียบกับประเภทอื่น |
|                         |                                            |
| ตราทีพีไอ (สีแดง)          |                                            |
+-------------------------+--------------------------------------------+
| 1.2 ปูนซีเมนต์พอร์ตแลนด์     | เป็นปูนซีเมนต์ที่มีคุณสมบัติแห้งเร็ว                   |
| ประเภท 3                | ให้กำลังอัดสูงมากในระยะสั้นภายใน 24 ชั่วโมง        |
|                         | เมื่อเทียบกับผลิตภัณฑ์ประเภท 1 ซึ่งต้องใช้เวลาถึง 7 วัน |
| ตราทีพีไอ (สีดำ)           |                                            |
+-------------------------+--------------------------------------------+
| 1.3 ปูนซีเมนต์พอร์ตแลนด์     | ปูนซีเมนต์ที่มีความต้านทานต่อซัลเฟตปานกลาง          |
| ประเภท 5                | ซึ่งมีคุณสมบัติเหมาะในก                          |
|                         | ารใช้สำหรับก่อสร้างในพื้นที่ใกล้ทะเลหรือบริเวณที่มีดินเค็ม |
| ตราทีพีไอ (สีฟ้า)           | เช่น งานก่อสร้างท่าเรือหรือสะพานปลา              |
+-------------------------+--------------------------------------------+
| 1.4 ปูนซีเมนต์ผสม          | เป็นปูนซีเมนต์ที่ใช้ในการก่อสร้างทั่วไป ประกอบด้วย     |
|                         | หินปูนผสมกับปูนซีเมนต์พอร์ตแลนด์                   |
| ตราทีพีไอ (สีเขียว)         | เหมาะสำหรับใช้ในงานก่อสร้างที่ไม่ต้องให้รับน้ำหนักมาก  |
|                         | เช่น งานก่อสร้างบ้านพักอาศัยที่ไม่สูงมาก ฉาบผนัง      |
+-------------------------+--------------------------------------------+
| 2. ปูนสำเร็จรูป (Dry       | เป็น                                        |
| Mortar)                 | ปูนสำเร็จรูปที่ได้จากการผลิตปูนซีเมนต์พอร์ตแลนด์ประเภท |
|                         | 1                                          |
|                         | หรือปูนซีเมนต์ผสมกับหินปูนบดละเอียดและเต           |
|                         | ิมสารเคมีชนิดพิเศษเพื่อเพิ่มประสิทธิภาพการทำงานให้ดีขึ้น |
|                         | ซึ่งใช้งานในการฉาบหน้าต่างๆ และในการยึดเกาะ      |
|                         | อาทิเช่น ฉาบผนังและก่ออิฐ ซึ่งต้องผสมน้ำเพื่อใช้งาน    |
+-------------------------+--------------------------------------------+
| 3. ปูนเม็ด (Clinker)      | ปูนเม็ดนี้เป็นสินค้ากึ่งสำเร็จรูปของปูนซีเมนต์           |
|                         | ซึ่งผลิตในโรงงานสระบุรี                         |
|                         | การผลิตปูนเม็ดเป็นขั้นตอนก่อนสุดท้ายใน              |
|                         | กระบวนผลิตปูนซีเมนต์โดยการเติมยิบซัมและบดให้ละเอียด |
|                         | แต่ก็ขนส่งได้สะดวกกว่าเมื่อเทียบกับปูนซีเมนต์          |
|                         | โดยปูนเม็ดจะถูกนำ                             |
|                         | มาใช้ในการเป็นวัตถุดิบในการผลิตปูนซีเมนต์หลายประเภท |
+-------------------------+--------------------------------------------+

  3.1.3 การผลิตเพื่อจำหน่าย (Production Facilities)

  โรงงานของบริษัทฯ ตั้งอยู่ในจังหวัดสระบุรี บนพื้นที่ประมาณ 800 ไร่ ห่างจากกรุงเทพฯ 134
  กิโลเมตรไปทางเหนือใกล้กับถนนมิตรภาพและทางรถไฟสระบุรี-หิน0ลับ
  โรงงานได้เชื่อมต่อเส้นทางรถไฟสระบุรี-หินลับสำหรับการให้บริการขนส่งสินค้า
  โรงงานอยู่ห่างจากแม่น้ำป่าสัก 12 กิโลเมตร โดยมีท่อส่งน้ำจากหน่วยราชการจังหวัด
  อำเภอมวกเหล็กไปตามถนนทางหลวง

  โรงงานของบริษัทฯประกอบด้วยโรงงานผลิตปูนซีเมนต์ที่ดำเนินการผลิตแล้วจำนวน 3 โรง
  และโรงผลิตปูนสำเร็จรูปอีกจำนวน 3 โรง ซึ่งโรงผลิตปูนซีเมนต์ทั้ง 3 โรง มีกำลังการผลิตรวม
  9,000,000 ตันต่อปี สายการผลิตปูนซีเมนต์ทั้งหมดนี้เรียกว่ากระบวนการผลิตแบบเผาแห้ง
  โดยใช้เตาเผาแบบหมุนและเข้าหออบความร้อน โดยใช้หน่วยการผลิต ไซโลเก็บปูนซีเมนต์
  สายการบรรจุ สำนักงาน และเครื่องมือในการควบคุมการผลิตร่วมกัน
  สำหรับเครื่องจักรส่วนใหญ่ในโรงผลิตปูนซีเมนต์ และโรงผลิตปูนสำเร็จรูปนั้น บริษัทฯซื้อจาก
  Krupp Polysius AG และ PFT Putz–Und Fordertechnik GmbH
  แห่งประเทศสาธารณรัฐเยอรมัน ตามลำดับ ซึ่งเป็นบริษัทที่มีชื่อเสียงในด้านเครื่องจักรผลิตปูน
  ในด้านการซ่อมบำรุงบริษัทฯจะหยุดการผลิตเพื่อบำรุงซ่อมแซมอุปกรณ์และเครื่องจักรทุกๆ 11
  เดือน (โดยส่วนใหญ่เป็นการซ่อมบำรุงเตาเผา)
  ซึ่งใช้ระยะเวลาในการปิดบำรุงซ่อมแซมโดยเฉลี่ยประมาณ 20 วัน

  บริษัทฯเป็นผู้ผลิตปูนซีเมนต์รายแรกในประเทศไทยที่ได้รับการรับรองมาตรฐานระบบบริหารงานคุณภาพ
  ISO 9002 ตั้งแต่ปี 2539 สำหรับการดำเนินการ รวมทั้งสำนักงานใหญ่ โรงงานผลิต
  และหน่วยงานการจัดจำหน่าย และเมื่อวันที่ 3 กรกฎาคม 2546
  บริษัทฯยังได้รับการรับรองมาตร-ฐานระบบบริหารงานคุณภาพ ISO 9001:2000 จากสถาบัน
  AJA Registrar แห่งประเทศอังกฤษ

  3.1.4 วัตถุดิบ

  วัตถุดิบสำคัญที่ใช้ในการผลิตปูนเม็ด คือ หินปูน และหินดินดาน (Alumina Shale)
  สำหรับวัตถุดิบอื่น ประกอบด้วย ยิบซั่ม เหล็ก และดินแดง
  การคำนวณส่วนประกอบของวัตถุดิบในการผลิตจะขึ้นอยู่กับสัดส่วนของการใช้ คุณภาพ
  และส่วนประกอบของวัตถุเคมีของวัตถุดิบสำหรับชนิดของปูนซีเมนต์ในแต่ละชนิด

หินปูนและหินดินดาน

บริษัทฯประกอบธุรกิจเหมืองแร่ของบริษัทฯเอง และเป็นเจ้าของรถบรรทุกจำนวน 45 คัน
รวมถึงอุปกรณ์ต่างๆ ที่ใช้ในการดำเนินงานทำเหมืองแร่
บริษัทฯทำเหมืองแร่หินปูนและหินดินดานจากพื้นที่ที่ติดกับโรงงาน

  บริษัทฯ ซื้อดินแดง และแร่เหล็กจากผู้จัดจำหน่ายในประเทศ บริษัทฯ ซื้อยิปซั่มโดยทำสัญญามีอายุ
  1 ปี จากผู้จัดจำหน่ายในประเทศรายใหญ่ 3 ราย นอกจากนี้บริษัทฯ
  ยังซื้อกระดาษคร๊าฟสำหรับใส่ปูนซีเมนต์จากผู้ผลิตถุงในประเทศรวมทั้งจากบริษัทที่เกี่ยวข้อง คือ
  บริษัท อุตสาห-กรรมสหธัญญพืช จำกัด (บริษัทฯ ถือหุ้นอยู่คิดเป็นร้อยละ 19)

  การจัดหาวัตถุดิบสำคัญที่ใช้ในการผลิตปูนซีเมนต์ของบริษัทฯ มีรายละเอียดดังนี้

+----------+-----------------------+----------+----------+----------+
| วัตถุดิบ    | แหล่งที่มา               | จำนวน    | ส        |          |
|          |                       |          | ัดส่วนในกา |          |
|          |                       | ผู้จำหน่าย  | รซื้อวัตถุดิบ |          |
|          |                       | (ราย)    |          |          |
+----------+-----------------------+----------+----------+----------+
|          |                       |          | ในประเทศ | ต        |
|          |                       |          | (%)      | ่างประเทศ |
|          |                       |          |          | (%)      |
+----------+-----------------------+----------+----------+----------+
| หินปูน     | จากเห                 | -        | -        | -        |
|          | มืองหินปูนที่ได้รับประทานบัตร |          |          |          |
+----------+-----------------------+----------+----------+----------+
| หินดินดาน  | ส                     | 3        | 100      | -        |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| แร่เหล็ก   | ส                     | 2        | 50       | 50       |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| ยิปซั่ม     | ส                     | 3        | 100      | -        |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| น้ำมันเตา  | ส                     | 3        | 100      | -        |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| ถ่านโค้ก   | นำเ                   | -        | -        | -        |
|          | ข้าจากประเทศสหรัฐอเมริกา |          |          |          |
+----------+-----------------------+----------+----------+----------+
| ถ่านหิน    | น                     | 4        | -        | 100      |
|          | ำเข้าจากประเทศอินโดนีเซีย |          |          |          |
|          |                       |          |          |          |
|          | แ                     |          |          |          |
|          | ละสั่งซื้อจากผู้ผลิตในประเทศ |          |          |          |
+----------+-----------------------+----------+----------+----------+
| ยิปซั่มเทียม | ส                     | 1        | 100      | -        |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| ศิลาแ     | ส                     | 5        | 100      | -        |
| ลงเกรดสูง | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+
| ดินแดง    | ส                     | 3        | 100      | -        |
|          | ั่งซื้อจากผู้ผลิตภายในประเทศ |          |          |          |
+----------+-----------------------+----------+----------+----------+

  3.1.5 การตลาด การขาย และจัดจำหน่าย

  บริษัทฯ มีสัดส่วนการจำหน่ายในประเทศต่อการส่งออกต่างประเทศในปี 2550 คิดเป็นสัดส่วน 78
  : 22 ของปริมาณยอดขายทั้งหมด ในกรณีที่เป็นรายได้ คิดเป็นสัดส่วน 82 : 18
  ของรายได้ยอดขายทั้งหมดใน ปี 2550 ตามลำดับ

  บริษัทฯ มีประเภทกลุ่มลูกค้าเป้าหมายที่สำคัญสำหรับการขายปูนซีเมนต์ ดังนี้

1.  บริษัทฯ ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง
    และขายตรงให้กับลูกค้า

2.  บริษัทฯ ขายให้กับโครงการก่อสร้างและผู้รับเหมาก่อสร้าง

3.  บริษัทฯ ขายปูนซีเมนต์ให้กับผู้ผลิตที่ใช้เป็นวัตถุดิบในการผลิตสินค้าต่อไป

  การขายปูนซีเมนต์จะขายผ่านตัวแทนจำหน่ายและผู้รับเหมา ในปี 2550 บริษัทฯ มีลูกค้ารายใหญ่
  10 รายแรก (ไม่รวม บริษัท ทีพีไอ คอนกรีต จำกัด) คิดเป็นสัดส่วนประมาณร้อยละ 22
  ของปริมาณการขายทั้งหมด ในปี 2550 บริษัทฯขายปูนซีเมนต์ให้แก่บริษัท ทีพีไอ คอนกรีต จำกัด
  ในจำนวนที่ บริษัท ทีพีไอ คอนกรีต จำกัด
  ต้องการในการใช้เพื่อการผลิตคอนกรีตผสมเสร็จเท่านั้น ทั้งนี้
  โดยปกติบริษัทฯจะไม่ทำสัญญาในการจัดหาวัตถุดิบให้กับลูกค้า
  ยกเว้นเฉพาะกับลูกค้าที่เป็นโครงการก่อสร้างขนาดใหญ่

  บริษัทฯ ขายปูนซีเมนต์และปูนสำเร็จรูปผ่านทางตัวแทนจำหน่ายและขายตรงให้กับลูกค้า บริษัทฯ
  มีตัวแทนขายประมาณ 950 รายทั่วประเทศไทย โดยประมาณร้อยละ 30 เป็นตัวแทนเฉพาะ
  (Exclusive) ทั้งนี้ในปี 2550 ประมาณร้อยละ 30 ของปริมาณยอดขายปูนซีเมนต์ของ บริษัทฯ
  ขายให้กับผู้ใช้โดยตรง และสัดส่วนที่เหลือขายให้กับตัวแทนจำหน่าย

  การส่งออกปูนซีเมนต์ ปูนเม็ด และปูนสำเร็จรูปส่วนใหญ่ขายผ่านตัวแทนต่างประเทศ
  ราคาสำหรับการส่งออกกำหนดโดย FOB Basis
  และการชำระเงินโอนผ่านเทเลกราฟฟิกหรือเล็ตเตอร์ออฟเครดิต at sight basis
  (ธนาคารชำระเงินทันทีเมื่อเอกสารถึงธนาคาร)

  บริษัทฯ ขายปูนซีเมนต์ ภายใต้ยี่ห้อ “ทีพีไอพีแอล” ในรูปเป็นกอง (Bulk) และบรรจุถุง (Bag)
  โดยบริษัทฯ ได้พยายามสร้าง Brand Loyalty ให้กับผลิตภัณฑ์ปูนซีเมนต์
  โดยการผลิตผลิตภัณฑ์ให้มีคุณภาพสูง การบริการการขายที่ดี
  (รวมทั้งการส่งมอบที่ตรงเวลาและถูกต้อง)
  การสร้างความสัมพันธ์ที่ดีกับตัวแทนจำหน่ายและการตั้งราคาที่สามารถแข่งขันได้
  ส่วนการขายในตลาดต่างประเทศ จะมีการแข่งขันกันในเรื่องคุณภาพและราคา

  บริษัทฯ ขายปูนสำเร็จรูปภายใต้ยี่ห้อแตกต่างกันไปขึ้นอยู่กับการใช้ ทั้งนี้บริษัทฯ
  จะใช้กลยุทธ์ในเรื่องคุณภาพของผลิตภัณฑ์และการตั้งราคาที่สามารถแข่งขันได้เป็นหลัก

  บริษัทฯ
  ได้ทำการโฆษณาและประชาสัมพันธ์ปูนซีเมนต์และปูนสำเร็จรูปผ่านสื่อโทรทัศน์โดยเป็นผู้สนับสนุนรายการกีฬาต่างๆ
  นอกจากนี้ยังได้จัดงานสัมมนาให้แก่วิศวกรโยธาและผู้ซื้อรายย่อย
  บริษัทฯเห็นว่าการสนับสนุนการขายเป็นสิ่งสำคัญในการทำการตลาดปูนซีเมนต์สำหรับประเทศไทย
  เพื่อหวังเพิ่มยอดขายให้สูงขึ้น โดยกลยุทธ์การตลาดปูนซีเมนต์ของบริษัทฯ ยังคงเหมือนเดิม
  ทั้งนี้บริษัทฯ มิได้ให้ความสำคัญในการทำการตลาดสำหรับปูนเม็ดแต่อย่างใด

  การจัดจำหน่ายปูนซีเมนต์ ปูนเม็ด และปูนสำเร็จรูปจากโรงงานโดยมีช่องทางการจัดส่งถึงลูกค้า
  3 ช่องทาง คือ ทางรถยนต์ ทางรถไฟ และทางเรือ

  บริษัทฯ มีคลังสินค้า 3 แห่ง และคลังย่อย 8 แห่ง รวมมีศูนย์การจัดจำหน่ายอยู่ 11 แห่ง
  กระจายอยู่ทั่วทุกภาคของประเทศไทยในการจัดส่งสินค้าทั้งแบบกอง (Bulk)
  หรือบรรจุถุงปูนซีเมนต์ (Bag)
  โดยปูนซีเมนต์ที่เป็นถุงสามารถบรรจุจัดส่งให้แก่คลังสินค้าของตัวแทนจำหน่ายจำนวน 100
  แห่งทั่วประเทศไทย ซึ่งสามารถขายให้แก่ลูกค้าปลีกตามท้องที่ในปริมาณที่ลูกค้าต้องการได้

  การกำหนดราคาปูนซีเมนต์แบบถุงและแบบกอง (Bulk) ถูกกำหนดโดยรัฐบาล
  ดังนั้นเมื่อต้องการเพิ่มราคาปูนซีเมนต์ให้สูงขึ้น
  ผู้ผลิตปูนซีเมนต์ต้องเสนอแบบคำขอไปยังกรมการค้าภายใน กระทรวงพาณิชย์
  โดยแจ้งถึงเหตุผลที่เหมาะสมในการเสนอการเพิ่มราคา (อาทิเช่น
  การเพิ่มขึ้นของต้นทุนการผลิตปูนซีเมนต์)
  โดยจะต้องได้รับการอนุมัติจากกระทรวงพาณิชย์ในการเพิ่มราคาดังกล่าว
  ทั้งนี้ผลิตภัณฑ์ปูนซีเมนต์จัดเป็นสินค้าที่ถูกควบคุมราคา ส่วนปูนสำเร็จรูป
  ถึงแม้ว่าจะมิได้มีการควบคุมราคาโดยรัฐบาล
  แต่ราคาปูนสำเร็จรูปโดยทั่วไปก็มีความสัมพันธ์ไปทางเดียวกันกับราคาปูนซีเมนต์
  สำหรับปูนเม็ดจะขายในราคาที่ตลาดเป็นผู้กำหนด
  เนื่องจากถือว่าเป็นสินค้าเกษตรกรรมและเหมืองแร่ระหว่างประเทศ (International
  Commodities)

  3.1.6 การแข่งขัน

  คู่แข่งรายใหญ่ในประเทศ ได้แก่ บริษัท ปูนซีเมนต์ไทย จำกัด (มหาชน) บริษัท
  ปูนซีเมนต์นครหลวง จำกัด (มหาชน) บริษัท ปูนซีเมนต์ (เอเชีย) จำกัด (มหาชน) และบริษัท
  ชลประทานซีเมนต์ จำกัด (มหาชน)

  ตารางแสดงประมาณการกำลังการผลิตปูนซีเมนต์ของผู้ผลิตในประเทศไทย ⁽¹⁾

+------------------------------+--------------------------+------------+
| บริษัท                         | กำลังการผลิต ณ วันที่ 31      | ส่วนแบ่งตลาด |
|                              | ธันวาคม 2550              |            |
|                              |                          | ( % )      |
|                              | (ล้านตัน)                  |            |
+==============================+==========================+============+
| 1. บ                         | 23.4                     | 43.3       |
| ริษัท ปูนซีเมนต์ไทย จำกัด (มหาชน)  |                          |            |
|                              | 12.3                     | 23.6       |
| 2. บริษัท                      |                          |            |
|  ปูนซีเมนต์นครหลวง จำกัด (มหาชน) | 9.0                      | 19.0       |
|                              |                          |            |
| 3.                           | 5.0                      | 9.6        |
| บริษัท ทีพีไอ โพลีน จำกัด (มหาชน)  |                          |            |
|                              | 1.6                      | 3.1        |
| 4. บร                        |                          |            |
| ิษัท ปูนซีเมนต์เอเชีย จำกัด (มหาชน) | 0.4                      | 0.8        |
|                              |                          |            |
| 5. บริษ                       | 0.2                      | 0.4        |
| ัท ชลประทานซีเมนต์ จำกัด (มหาชน) |                          |            |
|                              | 0.1                      | 0.2        |
| 6. บริษัท สระบุรีซีเมนต์ จำกัด      |                          |            |
|                              |                          |            |
| 7. บริษัท ไทยสถาปนาซีเมนต์ จำกัด  |                          |            |
|                              |                          |            |
| 8. บริษัท สามัคคีซีเมนต์ จำกัด      |                          |            |
+------------------------------+--------------------------+------------+
| รวม                          | 52.0                     | 100%       |
+------------------------------+--------------------------+------------+

ที่มา : ประมาณการจากบริษัทฯ

  หมายเหตุ: (1) เป็นกำลังการผลิตตามใบอนุญาตหรือที่ได้จดทะเบียนไว้
  ซึ่งอาจแตกต่างจากกำลังการผลิตจริง
  ขึ้นอยู่กับการซ่อมบำรุงเครื่องจักรและประสิทธิภาพของเครื่องจักร

  บริษัทฯ
  เชื่อว่าตัวเลขกำลังการผลิตของผู้ผลิตที่เป็นบริษัทจดทะเบียนในตลาดหลักทรัพย์ดังกล่าวข้างต้น
  อาจคลาดเคลื่อนกับกำลังการผลิตที่แท้จริง
  เนื่องจากตัวเลขกำลังการผลิตดังกล่าวคำนวณจากสมมติฐานที่บริษัทจดทะเบียนดังกล่าวไม่มีการหยุดสายการผลิตเพื่อซ่อมแซมและบำรุงรักษา
  หรือเพื่อเหตุผลอื่น หรือหยุดสายการผลิตเมื่อเครื่องจักรล้าสมัย หรือมีต้นทุนการผลิตต่อหน่วยสูงขึ้น
  ซึ่งทำให้ไม่เกิดประโยชน์จากต้นทุนที่ต่ำกว่า (Economy of Scale)

  บริษัทฯเชื่อมั่นว่าด้วยชื่อเสียงของผลิตภัณฑ์ของบริษัทฯ
  การรักษาและพัฒนาคุณภาพผลิตภัณฑ์อย่างต่อเนื่อง เครื่องจักรการผลิตที่ค่อนข้างใหม่
  มีเทคโนโลยีที่ก้าวหน้า และมีประสิทธิภาพในการผลิตสูง
  ทำให้ต้นทุนต่อหน่วยของบริษัทฯอยู่ในระดับที่ต่ำกว่าคู่แข่ง
  นอกจากนี้ระบบการขนส่งสินค้าที่มีประสิทธิภาพสามารถตอบสนองความต้องการของลูกค้าได้อย่างรวดเร็ว
  รวมทั้งการมีศูนย์จำหน่ายสินค้าและวัตถุดิบที่กระจายอยู่ในจุดยุทธศาสตร์ที่สำคัญทั่วประเทศ
  เครือข่ายการเชื่อมโยงในการบริหารสินค้าคงคลัง
  ตลอดจนการที่โรงงานปูนซีเมนต์ทั้งหมดของบริษัทฯตั้งอยู่ในบริเวณเดียวกันทำให้บริษัทฯสามารถประหยัดค่าใช้จ่ายในการจัดการและการผลิตได้ค่อนข้างมาก
  ซึ่งเป็นปัจจัยสำคัญที่จะทำให้บริษัทฯมีความได้เปรียบในการแข่งขันเหนือคู่แข่ง

  นอกจากการผลิตเพื่อขายในประเทศแล้ว บริษัทฯมีการส่งออกปูนซีเมนต์และปูนสำเร็จรูป โดยในปี
  2550 บริษัทฯ ได้ส่งออกประมาณร้อยละ 22
  ของปริมาณการขายปูนซีเมนต์และปูนสำเร็จรูปรวมทั้งหมด ตลาดส่งออกที่ใหญ่ที่สุด 2 แห่ง ได้แก่
  สหรัฐอเมริกา และประเทศในกลุ่ม อาเซียน

  สำหรับการแข่งขันจากผู้ประกอบการรายใหม่ๆ บริษัทฯเชื่อมั่นว่าจะมีโอกาสเป็นไปได้น้อย ทั้งนี้
  การเข้ามาทำธุรกิจผลิตปูนซีเมนต์ในประเทศไทยเป็นไปได้ยากเนื่องจากการผลิตปูนซีเมนต์เป็นธุรกิจที่ต้องใช้เงินทุนสูง
  และเหมืองแร่หินปูนในประเทศไทย ซึ่งเป็นวัตถุดิบหลักในการผลิตปูนซีเมนต์มีจำกัด

  3.1.7 กฎเกณฑ์และข้อบังคับของรัฐ

  กระทรวงอุตสาหกรรมได้กำหนดการผลิตปูนซีเมนต์ในประเทศไทย
  โดยต้องมีใบอนุญาตประกอบการผลิตปูนซีเมนต์และมีปริมาณการผลิตที่แน่นอน
  ซึ่งก่อนหน้านี้รัฐบาลได้มีข้อจำกัดการนำเข้าปูนซีเมนต์และส่งออกจากประเทศไทย
  ซึ่งต่อมาได้มีการยกเลิกข้อจำกัดดังกล่าวในปี 2532 และ ปี 2535 ตามลำดับ นอกจากนี้ตั้งแต่ปี
  2535 รัฐบาลไทยได้ยกเลิกเพดานราคาสูงสุดสำหรับปูนซีเมนต์ที่ออกจากโรงงาน (Ex-factory
  Price)
  ปัจจุบันการเพิ่มราคาที่กำหนดไว้ต้องได้รับอนุมัติจากกระทรวงพาณิชย์ตามที่ได้กล่าวมาแล้วข้างต้น
  แต่ไม่มีการกำหนดราคาขั้นต่ำที่ขายภายในประเทศ

  3.1.8 สถานการณ์ด้านสิ่งแวดล้อม

  ในด้านผลกระทบต่อสิ่งแวดล้อม
  บริษัทฯได้พยายามปรับปรุงคุณภาพสิ่งแวดล้อมโดยมีเป้าหมายให้ดีกว่าค่ามาตรฐานที่กฎหมายกำหนด
  ปัจจุบันหน่วยราชการได้มีการเปลี่ยนแปลงแก้ไขมาตรฐานกฎหมายหลายฉบับ
  เพื่อให้สอดคล้องกับสถานการณ์ด้านสิ่งแวดล้อม ทางบริษัทฯ จึงได้จัดเตรียมแผนงาน ดังนี้

  - ด้านบุคลากร
  จัดให้มีเจ้าหน้าที่และผู้ควบคุมขึ้นทะเบียนกับกรมโรงงานอุตสาหกรรมให้ถูกต้องตามกฎหมาย ได้แก่
  ขึ้นทะเบียนบุคลากรประจำห้องปฏิบัติการวิเคราะห์เอกชน
  ขึ้นทะเบียนบุคลากรดูแลระบบป้องกันสิ่งแวดล้อมประจำโรงงาน
  ขึ้นทะเบียนบุคลากรดูแลระบบหม้อต้มไอน้ำ เป็นต้น

  - ห้องปฏิบัติการ ต้องผ่านการรับรองและตรวจประเมินจากกรมโรงงาน

  - เครื่องมือวัดและวิธีการตรวจวัด ได้จัดหาเครื่องมือวัด
  และวิธีการการตรวจวัดให้เป็นไปตามมาตรฐานสากล
  ซึ่งอุปกรณ์เครื่องมือทั้งหมดต้องถูกส่งไปทำการสอบเทียบ (Calibration)
  กับเครื่องมือที่มาตรฐาน (Primary Standard) ตามช่วงเวลาที่กำหนดอย่างสม่ำเสมอ

  นอกจากนี้
  มีการจัดเตรียมบุคลากรและเครื่องมือให้เพียงพอกับหัวข้อการตรวจวัดที่กฎหมายใหม่กำหนดเพิ่มเติม
  ส่วนหัวข้อตรวจวัดเดิม บริษัทฯ
  ยังคงดำเนินการตรวจวัดให้ถูกต้องเหมือนเดิมโดยจัดทำเป็นแผนตรวจวัดและติดตามผลด้านสิ่งแวดล้อมประจำปี
  เกี่ยวกับคุณภาพอากาศ ความดังเสียง คุณภาพน้ำ ความสั่นสะเทือน ความร้อน
  และการทำงานของระบบกำจัดฝุ่นละอองแบบไฟฟ้าสถิตย์ (Electrostatic precipitator)
  โดยการใช้เทคโนโลยีที่ทันสมัยจาก General Electric ประเทศสหรัฐอเมริกา
  มีการติดตั้งชุดดักฝุ่นเพิ่ม
  และการติดตั้งเครื่องตรวจวัดปริมาณฝุ่นและก๊าซที่ปล่อยออกจากปล่องแบบต่อเนื่อง (Continuous
  Emission Monitoring System - CEMs) จำนวน 2 ชุด เป็นชุดตรวจวัดแก๊ส 1 ชุด
  และชุดตรวจวัดฝุ่น 1 ชุด และในปี 2550 บริษัทฯ
  ได้ติดตั้งเครื่องตรวจวัดปริมาณฝุ่นแบบต่อเนื่องเพิ่มเติมจากโครงการเดิม จำนวน 3 ชุด
  รวมปัจจุบันมีชุดตรวจวัดแก๊ส 1 ชุด และ ชุดตรวจวัดฝุ่นจำนวนทั้งสิ้น 4 ชุด
  เพื่อใช้ควบคุมปริมาณแก๊สและฝุ่นที่ถูกปล่อยออกจากกระบวนการผลิตให้อยู่ในเกณฑ์ที่กฎหมายกำหนดได้อย่างมีประสิทธิภาพ
  เพื่อให้การควบคุมมีประสิทธิผลมากขึ้น นอกจากนี้
  บริษัทฯยังทำรายงานผลการดำเนินการตามมาตรการลดผลกระทบและติดตามตรวจสอบคุณภาพสิ่งแวดล้อม
  (Corrective and Preventive Action) ซึ่งจะใช้วิธีปฏิบัติแบบง่ายและมีประสิทธิผล
  เพื่อป้องกันไม่ให้เกิดผลกระทบต่อสิ่งแวดล้อมที่แหล่งกำเนิด เช่น

  - Sand Trap หรือ Sand Filter ที่ช่วยในการดักฝุ่นถ่านหินไม่ให้ปนเปื้อนลงในรางระบายน้ำ

  - Neutralization สำหรับบำบัดน้ำทิ้งจากห้องปฏิบัติการทางเคมี

  - บ่อพักหรือบ่อตกตะกอนสำหรับบำบัดน้ำทิ้งเบื้องต้น

  - การทำขอบล้อมรอบกองวัตถุดิบเพื่อป้องกันไม่ให้วัตถุดิบปนไปกับน้ำ

  - Continual Improvement ซึ่งเป็นการสำรวจประเด็นปัญหาด้านสิ่งแวดล้อม
  (Environmental Aspects) เป็นประจำทุก 6 เดือน และนำเสนอที่ประชุม (Management
  Review Meeting) เพื่อเปลี่ยนแปลงวัตถุประสงค์และเป้าหมายด้านสิ่งแวดล้อม

  ในระยะเวลา0ที่ผ่านมา0บริษัทฯได้ปฎิบัติตามมาตรการป้องกันและลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมอย่างเคร่งครัดตามที่ได้ระบุ0ไว้ในรายงานการศึกษาผลกระทบสิ่งแวดล้อม
  (EIA)
  โดยจัดให้มีการตรวจวัด0ตามแผนและจัดทำรายงานผลเสนอต่อสำนักนโยบายและแผนทรัพยา0กรธรรมชาติและสิ่งแวดล้อม
  (สผ.) และกรมโรงงา0นอุตสาหกรรม (กรอ.) เป็นประจำ
  ซึ่งจากความใส่ใจต่อสิ่งแวดล้อมส่งผลให้บริษัทฯได้รับการรับรองจากสถาบัน AJA Registrar
  แห่งประเทศอังกฤษ ในด้านระบบการจัดการสิ่งแวดล้อม ISO 14001
  สำหรับการผลิตปูนซีเมนต์และการกำจัดกากอุตสาหกรรม เมื่อวันที่ 30 กรกฎาคม 2545
  และได้รับ ISO 14001: 2004 สำหรับธุรกิจซีเมนต์จากสถาบัน AJA Registrar
  แห่งประเทศอังกฤษ เมื่อวันที่ 9 สิงหาคม 2548

  นอกจากนี้ บริษัทฯ ได้ให้ความสำคัญอย่างจริงจังต่อเนื่องในการดูแลความปลอดภัยอาชีวอนามัย
  จึงได้นำมาตรฐานระบบการจัดการอาชีวอนามัยและความปลอดภัย (มอก.18001)
  มาใช้อย่างมีประสิทธิภาพ
  โดยระบบดังกล่าวมุ่งเน้นในการลดความเสี่ยงอันตรายและอุบัติเหตุต่างๆ
  ของพนักงานและผู้เกี่ยวข้อง โดยมีกิจกรรมต่างๆ เช่น
  การจัดหาอุปกรณ์การป้องกันอันตรายส่วนบุคคลที่เพียงพอและเหมาะสมกับลักษณะการปฎิบัติงานของพนักงานในการปฏิบัติงานทุกประ
  เภท เช่น หน้ากากกรองฝุ่น (Mask) ที่ครอบหู (Earmuff) และแว่นครอบตานิรภัย
  (Goggles) เป็นต้น

  นอกจากนี้ยังมีการประเมินความเสี่ยงจากการทำงานด้านต่างๆ
  รวมทั้งการเฝ้าระวังโรคจากการทำงานโดยจัดให้มีการตรวจสุขภาพประจำปีและการตรวจสุขภาพภายใต้ความเสี่ยง
  การสร้างจิตสำนึกในเรื่องความปลอดภัยในการทำงาน
  การเตรียมความพร้อมและตอบสนองต่อเหตุฉุกเฉิน
  โดยจัดให้มีสภาพแวดล้อมในการทำงานที่ปลอดภัย
  มีมาตรฐานในการปฏิบัติงานและเป็นไปตามข้อกำหนดของกฏหมาย
  รวมทั้งจัดให้มีการปลูกต้นไม้ในบริเวณและโดยรอบโรงงานเพื่อให้มี ทัศนียภาพที่ดี

  ในขณะเดียวกัน บริษัทฯ
  ยังมุ่งพัฒนาระบบการบริหารและจัดการทรัพยากรบุคคลและปรับปรุงประสิทธิภาพโดยรวมของเครื่องจักรให้ได้สูงสุด
  รวมถึงการปรับปรุงผลการดำเนินกิจการโดย รวม โดยได้นำระบบการบริหารองค์กรแบบ TPM
  (Total Productive Management) เข้ามาประยุกต์ใช้ในองค์กรโดยมีสถาบัน JIPM-S
  แห่งประเทศญี่ปุ่นเป็นที่ปรึกษาโดยตรง

  ด้วยแนวทางการดำเนินธุรกิจ ที่มุ่งเน้นมาตรฐานด้านคุณภาพของสินค้าและบริการ
  ตลอดจนการให้ความสำคัญกับสิ่งแวดล้อม ทำให้บริษัทฯ
  ได้รับรางวัลสถานประกอบการดีเด่นด้านความปลอดภัยอาชีวอนามัยและสภาพแวดล้อมในการทำงานระดับจังหวัดและระดับประเทศ
  ทั้งยังได้รับรางวัลสถานประกอบการที่ไม่มีการประสบอุบัติเหตุถึงขั้นหยุดงาน 3,084,378 ชั่วโมง
  จากกระทรวงแรงงานและสวัสดิการสังคม นับเป็นความสำเร็จที่สำคัญ
  และบริษัทฯยังได้ดำเนินการอย่างต่อเนื่องจนได้รับการรับรองมาตรฐานระบบการจัดการอาชีวอนามัยและความปลอดภัย
  มอก.18001 และ OHSAS 18001 จากสถาบันนานาชาติ AJA Registrars
  แห่งประเทศอังกฤษ เมื่อวันที่ 25 มิถุนายน 2546
  ในด้านระบบการจัดการด้านอาชีวอนามัยและความปลอดภัย สำหรับการผลิตปูนซีเมนต์
  และการกำจัดกากอุตสาหกรรม

  ในส่วนของโครงการผลิตไฟฟ้าจากความร้อนทิ้งของโรงงานปูนซีเมนต์ บริษัท ทีพีไอ โพลีน
  เพาเวอร์ จำกัด ได้รับการพิจารณารับรองผลการศึกษาผลกระทบด้านสิ่งแวดล้อม (EIA)
  จากสำนักงานนโยบายและแผนทรัพยากรธรรมชาติและสิ่งแวดล้อม
  ให้สามารถดำเนินโครงการผลิตไฟฟ้าจากความร้อนทิ้งของโรงงานปูนซีเมนต์ได้

  นอกจากนี้
  บริษัทฯยังได้วางเป้าหมายเพื่0อช่วยเหลือชุมชนและสังคมตามแผนชุมชนสัมพันธ์ในแต่ละปี
  เพื่อรับ0ฟังปัญหาด้านสิ่งแวดล้อมและเสริมสร้างทัศนคติที่ดีต่อชุมชนโดยรอบโครงการ

3.2 การประกอบธุรกิจเม็ดพลาสติก LDPE/ EVA

  บริษัทฯ มีโรงงานผลิต LDPE 2 โรงงาน ซึ่ง ณ 31 ธันวาคม 2550 บริษัทฯ
  มีกำลังการผลิตรวม 158,000 ตันต่อปี

  3.2.1 ภาวะอุตสาหกรรม

  บริษัทฯ เป็นบริษัทแรกที่ผลิต LDPE
  และเป็นหนึ่งในสองของผู้ผลิตในประเทศไทยที่สามารถผลิตเม็ดพลาสติก LDPE โดยบริษัทฯ
  จำหน่ายเม็ดพลาสติก LDPE ภายในประเทศคิดเป็นจำนวนกว่าร้อยละ 45
  โดยสามารถตอบสนองความต้องการสินค้า LDPE ได้น้อยลงเมื่อเทียบกับปีที่ผ่านมา
  เนื่องจากปริมาณการบริโภคเม็ดพลาสติกเกือบทุกชนิดภายในประเทศเติบโตขึ้น
  ในขณะที่ปริมาณเม็ดพลาสติกที่บริษัทฯ ผลิตได้ยังคงมีกำลังการผลิตเท่าเดิม
  แม้ว่าปีที่ผ่านมาจะมีภัยธรรมชาติ ได้แก่ น้ำท่วมในทุกภาคของประเทศก็ตาม
  แต่การเกษตรของประเทศและผลิตภัณฑ์จากการเกษตรยังคงมีการใช้แผ่นพลาสติกที่ผลิตจากเม็ดพลาสติก
  LDPE เพิ่มมากขึ้น ประกอบกับการใช้เม็ดพลาสติกชนิดนี้กับสินค้าอุตสาหกรรมก็ยังคงมีมาก
  และมีอัตราเพิ่มมากขึ้น โดยเฉพาะในกลุ่มฟิล์มหด
  ที่มีความต้องการใช้ในการรวบรวมสินค้าเป็นกลุ่ม เพื่อให้สะดวกต่อการถือ หรือการ ขนส่ง
  ดังนั้นจากการที่ตลาดภายในประเทศเติบโตขึ้นขณะที่ความสามารถในการตอบสนองของบริษัทฯ
  ยังคงที่ ทำให้มีการนำเข้าเพิ่มมากขึ้น
  รวมทั้งกรณีที่ผู้ผลิตอีกรายไม่สามารถเดินเครื่องผลิตได้เต็มกำลัง
  ดังนั้นการที่ประเทศไทยยังคงใช้ภาษีนำเข้าอยู่ แม้ยังเป็นอัตราร้อยละ 5
  สำหรับอาเซียนและร้อยละ 8 สำหรับนอกอาเซียนก็ตาม
  ก็มิได้เป็นอุปสรรคต่อการนำเข้าเม็ดพลาสติก ดังกล่าวแต่อย่างใด
  จึงยังคงมีการนำเข้าเพิ่มมากขึ้นอย่างต่อเนื่อง

  อย่างไรก็ตามบริษัทฯ คาดว่าตลาดสำหรับผู้ผลิตเม็ดพลาสติกในระยะยาวยังมีแนวโน้มที่ดีอยู่
  ซึ่งในปัจจุบันสภาวะเศรษฐกิจในประเทศมีอัตราการเติบโตสูงและเป็นการเติบโตอย่างต่อเนื่อง
  ซึ่งจะส่งผลให้ความต้องการเม็ดพลาสติกเพิ่มสูงขึ้นไปด้วย

  นอกจากนี้ การที่ทั่วโลกมีผู้ผลิตสินค้ากลุ่ม LDPE Copolymer น้อยราย
  ในขณะที่ประเทศจีนและประเทศอินเดียมีอัตราการเติบโตทางเศรษฐกิจแบบก้าวกระโดด
  โดยที่มีประชากรในประเทศสูงมาก จึงทำให้มีการบริโภคสินค้าชนิดนี้เพิ่มมากขึ้น
  และมีผลทำให้เกิดการขาดตลาดของสินค้าชนิดนี้เป็นระยะ ราคาสินค้าชนิดนี้จึงค่อยๆ
  ขยับขึ้นตลอดปี 2550 ที่ผ่านมา มีผลทำให้อัตรากำไรในสินค้าชนิดนี้ดีมากกว่าในปี 2549
  ที่ผ่านมาเช่นกัน

  3.2.2 ลักษณะของผลิตภัณฑ์

  ผลิตภัณฑ์เม็ดพลาสติก LDPE เป็นเม็ดพลาสติกที่สามารถนำไปแปรรูปได้ง่าย
  ซึ่งจะสามารถแบ่งประเภทเม็ดพลาสติกตามส่วนประกอบและวัตถุประสงค์ในการใช้งานที่แตกต่างกันไป
  คือ

  1. LDPE Homopolymer เหมาะสำหรับงานขึ้นรูปชนิดต่างๆ ได้แก่

  1. งานแผ่นฟิล์ม ได้แก่ ถุงพลาสติกชนิดต่างๆ เช่น ถุงขนาดเล็กที่ใช้บรรจุสินค้าทั่วไป
  (ถุงตลาด) ถุงพิมพ์ลาย ถุงใส่เสื้อผ้า รวมถึงถุงขนาดใหญ่ที่ใช้แบกรับน้ำหนักมากๆ เช่น
  ถุงอุตสาหกรรม ถุงน้ำแข็ง ถุงบรรจุอาหารแช่เย็น และถุงช้อปปิ้ง
  ตลอดจนแผ่นฟิล์มที่ใช้ทำวัสดุกันกระแทก (Air bubble sheet)
  แผ่นฟิล์มใช้หดรัดสินค้าประเภทต่าง ๆ เช่น ฟิล์มรัดกล่อง ขวดน้ำอัดลม
  แผ่นฟิล์มรัดสินค้าบนพาเลทเพื่อความสะดวกในการขนส่ง และแผ่นฟิล์มที่มีขนาดใหญ่มากๆ
  ที่นำไปใช้ในงานเพื่อการเกษตร เช่น ฟิล์มรองพื้นปูบ่อน้ำเพื่อการกักเก็บน้ำ
  ฟิล์มสำหรับเรือนเพาะชำ (Green house)

  2. งานเป่าเข้าแบบ ได้แก่ การเป่าทำขวดต่างๆ เช่น ขวดน้ำเกลือ ขวดยาหยอดตา

  3. งานฉีดเข้าแบบ ได้แก่ ฝาจุกขวดน้ำ ฝาขวดน้ำมันพืช และฝาขวดต่างๆ เครื่องใช้ในบ้าน
  ได้แก่ ตะกร้า และภาชนะบรรจุอาหาร รวมทั้งของเด็กเล่นที่ต้องการลักษณะชิ้นงานที่นิ่ม เป็นต้น

  4. งานแผ่นเคลือบหรือแผ่นประกบ ได้แก่ งานเคลือบบนผิวฟิล์มบนผิวแผ่นกระดาษ
  และบนผิวแผ่นอลูมิเนียมฟอยล์ เช่น ซองบรรจุอาหารแห้ง ซองยาสระผม เป็นต้น

  5. งานเคลือบผิวโลหะ ได้แก่ การเคลือบลวดเอนกประสงค์ เช่น ตะแกรงวางสินค้า
  ชั้นวางของ และ ตะกร้าหน้ารถจักรยาน และมอเตอร์ไซค์

  2. LDPE Copolymer หรือ EVA เป็นเม็ดพลาสติกสังเคราะห์
  เหมาะสำหรับการนำไปผลิตพื้นรองเท้า ใช้ทำชิ้นส่วนรองเท้ากีฬา รองเท้าแตะประเภทต่างๆ
  งานฉีดเข้าแบบที่ต้องการความนิ่มมากกว่า LDPE นอกจากนี้แล้ว บริษัทฯ ยังได้พัฒนาสินค้า EVA
  Copolymer ในกลุ่มกาวร้อน (Hot Melt Adhesive)
  ซึ่งได้รับการตอบสนองด้วยดีแม้ว่าตลาดยังมีขนาดเล็กอยู่ก็ตาม โดย EVA
  ยังสามารถนำไปใช้ในงานกาว HOT MELT เช่น กาวสำหรับงานบรรจุภัณฑ์ งานไม้อัด เป็นต้น

  ในปี 2550 บริษัทฯ มีสัดส่วนปริมาณการจำหน่ายเม็ดพลาสติก LDPE Homopolymer และ LDPE
  Copolymer คิดเป็นสัดส่วนร้อยละ 66 และ 34 ตามลำดับ
  ในแง่ของรายได้การจำหน่ายเม็ดพลาสติก LDPE Homopolymer และ LDPE Copolymer
  คิดเป็นสัดส่วนร้อยละ 63 และ 37 ตามลำดับ

  ในปี 2550 บริษัทฯ มีสัดส่วนการจำหน่ายเม็ดพลาสติก LDPE Homopolymer
  แยกตามประเภทของลูกค้าได้ดังนี้

  1. งานแผ่นฟิล์ม (Blow Film) มีสัดส่วนประมาณร้อยละ 69 ของลูกค้าทั้งหมด

  2. งานเคลือบฟิล์ม (Lamination) มีสัดส่วนประมาณร้อยละ 20 ของลูกค้าทั้งหมด

  3. งานฉีดเข้าแบบ (Injection Molding) มีสัดส่วนประมาณร้อยละ 9 ของลูกค้าทั้งหมด

4.  งานเคลือบโลหะและงานอื่นๆ ในส่วนที่เหลือมีสัดส่วนประมาณร้อยละ 2 ของลูกค้าทั้งหมด

  ในอดีตที่ผ่านมา ส่วนใหญ่บริษัทฯ จะผลิตเม็ดพลาสติก LDPE Homopolymer
  ซึ่งเรียกได้ว่าเป็นสินค้าประเภท Commodity ที่มีคุณภาพดี
  แต่ต่อมาสินค้านี้ถูกทดแทนด้วยเม็ดพลาสติกชนิดอื่นทำให้การขาย LDPE Homopolymer
  ได้กำไรลดลง ดังนั้นบริษัทฯ จึงเริ่มผลิตสินค้าเฉพาะพิเศษ คือ เม็ดพลาสติก LDPE Copolymer
  ซึ่งจะมีอัตรากำไรมากกว่าเม็ดพลาสติก LDPE Homopolymer เนื่องจากมีผู้ผลิตเม็ดพลาสติก
  LDPE Copolymer จำนวนน้อยรายในโลก และเนื่องจากเม็ดพลาสติก LDPE Copolymer
  เป็นสินค้าเฉพาะพิเศษซึ่งต้องมีการผลิตค้นคว้าวิจัยผลิตภัณฑ์ประเภท EVA เป็นพิเศษ
  ดังนั้นเพื่อป้องกันคู่แข่งที่จะเข้ามาแข่งขันในอุตสาหกรรมนี้ บริษัทฯ
  จึงได้จดลิขสิทธิ์เทคโนโลยีในการผลิต
  ซึ่งถือว่าเป็นความได้เปรียบด้านการแข่งขันทั้งตลาดภายในและภายนอกประเทศได้

  3.2.3 การผลิตเพื่อจำหน่าย (Production Facilities)

  โรงงานผลิตเม็ดพลาสติก LDPE ประกอบด้วย 2 โรงงาน ตั้งอยู่บนพื้นที่ 42.5 ไร่
  ในพื้นที่ศูนย์การผลิตปิโตรเคมีของ IRPC ที่จังหวัดระยอง อยู่ห่างจากกรุงเทพฯ ประมาณ 200
  ก.ม. ติดกับอ่าวไทย ทั้งนี้ การผลิตทั้งโรงที่ 1 และ 2
  จะมีการหยุดผลิตเพื่อตรวจเช็คและซ่อมบำรุงประมาณ 2 อาทิตย์ในแต่ละปี และทุกๆ 5 ปีบริษัทฯ
  จะมีการซ่อมบำรุงเป็นพิเศษโดยใช้เวลาประมาณ 10 ถึง 20 วัน โรงงานเม็ดพลาสติก LDPE
  ได้รับการรับรองมาตรฐาน ISO 9001:2000 จากสำนักงานรับรองมาตรฐานไอเอสโอ (สรอ.)
  ในเรื่องการผลิต การติดตั้ง และการบริการ เมื่อวันที่ 26 สิงหาคม 2547 นอกจากนี้
  บริษัทฯได้รับการรับรองมาตรฐาน OHSAS 18001
  สำหรับระบบการจัดการอาชีวอนามัยและความปลอดภัยเมื่อวันที่ 14 กันยายน 2547 จาก สรอ.
  และบริษัทฯยังได้รับการรับรองมาตรฐานการจัดการสิ่งแวดล้อม ISO 14001:2004 เมื่อวันที่ 25
  มีนาคม 2548 จาก สรอ. เช่นกัน นอกจากนี้ บริษัทฯยังเป็นสมาชิกของ Responsible Care
  Programme
  ซึ่งเป็นโครงการที่ให้บริษัทผู้ผลิตสินค้าเคมีภัณฑ์ได้หมั่นตรวจสอบบริษัทของตัวเองเพื่อจะได้ลดผลกระทบจากการผลิตต่อสิ่งแวดล้อมให้น้อยที่สุด

  ในการผลิตสินค้าในโรงงานที่ 1 มีกำลังการผลิต 78,000 ตันต่อปี ต่อมาบริษัทฯ
  ได้สร้างโรงงานที่ 2 เสร็จเมื่อเดือนกุมภาพันธ์ ปี 2538
  และเริ่มผลิตเพื่อจำหน่ายในเดือนพฤษภาคมในปีเดียวกัน โดยโรงงานที่ 2 มีกำลังการผลิต
  80,000 ตันต่อปี ในส่วนของเครื่องจักรที่สำคัญต่อการผลิตได้ซื้อจากบริษัท Uhde GmbH ทั้งนี้
  กำลังการผลิตของบริษัทฯ ทั้งหมด ณ วันที่ 31 ธันวาคม 2550 คิดเป็นประมาณ 158,000
  ตันต่อปี

3.2.4 วัตถุดิบ

  วัตถุดิบหลักที่ใช้ในการผลิตเม็ดพลาสติก LDPE คือ Ethylene ซึ่งในปี 2550 บริษัทฯ ซื้อ
  Ethylene จาก บริษัท IRPC เนื่องจากบริษัทฯ มีสัญญาซื้อขาย Ethylene กับ บริษัท IRPC
  มาตั้งแต่เดือนมิถุนายน 2538
  ในทางปฏิบัติจะมีการตั้งเงื่อนไขหลายแบบในการกำหนดราคาซื้อขาย ทั้งนี้บริษัทฯยังสามารถซื้อ
  Ethylene จากที่อื่นได้ในราคาที่ตกลงกันได้ เช่น จากผู้นำเข้ารายอื่น โดยบริษัทฯ
  มีท่อรับสินค้าจากผู้ผลิตรายอื่นนอกจากบริษัท IRPC นอกจากนี้ บริษัทฯ ยังต้องการ VAM
  ในการผลิตเม็ดพลาสติก EVA โดยบริษัทฯ ซื้อจากผู้ผลิตรายอื่น ณ ราคาตลาด
  โดยไม่มีสัญญาระยะยาว

  3.2.5 การตลาด การขาย และจัดจำหน่าย

  ในปี 2550 สัดส่วนปริมาณขายภายในประเทศต่อการส่งออกต่างประเทศของการขายเม็ดพลาสติก
  LDPE และ EVA คิดเป็นประมาณ 71 : 29 ในด้านของรายได้ก็คิดเป็นสัดส่วนประมาณ 70 :
  30 ทั้งนี้เพราะราคาจำหน่ายในประเทศมีราคาสูงกว่าการส่งออก
  โดยการส่งออกส่วนใหญ่เป็นกลุ่ม EVA เกือบทั้งหมด เนื่องจากราคา EVA
  ในต่างประเทศได้มีการขยับสูงขึ้นเป็นอย่างมากเมื่อเทียบกับราคาในประเทศ

  การขายภายในประเทศยังคงรักษานโยบายเดิมที่จำหน่ายผ่านตัวแทนจำหน่าย
  ทั้งนี้เพราะมีโรงงานอุตสาหกรรมจำนวนกว่า 800 รายทั่วประเทศที่เป็นลูกค้าผู้ใช้เม็ดพลาสติก
  การจำหน่ายผ่านเอเย่นต์ทำให้การบริการสามารถทำได้ทั่วถึง ในปี 2550 ลูกค้ารายใหญ่ 10
  รายแรกคิดเป็นสัดส่วนร้อยละ 48 ของการขายเม็ดพลาสติก LDPE และ EVA ทั้งหมด

  บริษัทฯ มีนโยบายด้านราคาสอดคล้องกับราคาตลาดโลก โดยบริษัทฯ
  จะตั้งราคาเท่ากับหรือต่ำกว่าราคาตลาดโลกบวกด้วยภาษีนำเข้าเล็กน้อย
  โดยอัตราภาษีนำเข้าในตลาดอาเซียนได้ทยอย ลดลงมาตามลำดับ
  รวมทั้งภาษีนำเข้าจากนอกอาเซียนก็ทยอยลดลงเช่นกัน ตลาดส่งออกหลักของบริษัทฯ
  จะเป็นประเทศอาเซียนโดยเฉพาะฮ่องกงและจีน
  โดยการส่งออกจะผ่านตัวแทนจำหน่ายต่างประเทศซึ่งจะมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทฯ มีเครื่องหมายการค้า คือ “โพลีน” โดยบริษัทฯ
  มีนโยบายรักษาสัมพันธภาพกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการ
  ของลูกค้าได้ทันที

  3.2.6 การแข่งขัน

  บริษัทฯ เป็นผู้ผลิตเม็ดพลาสติก LDPE
  ที่ใหญ่ที่สุดในประเทศไทยโดยมีส่วนแบ่งตลาดประมาณร้อยละ 45 โดยผู้ผลิตรายอื่น ได้แก่ Thai
  Polyethylene Co., Ltd. ซึ่งมีกำลังการผลิตประมาณ 100,000 ตันต่อปี
  โดยมีส่วนแบ่งตลาดในประเทศประมาณร้อยละ 20 ในปี 2550 ที่เหลืออีกประมาณร้อยละ 35
  ของการตลาดภายในประเทศเป็นการนำเข้าจากต่างประเทศ ทั้งนี้
  ส่วนแบ่งตลาดในประเทศลดลงสำหรับผลิตภัณฑ์เม็ดพลาสติก LDPE
  เพราะตลาดมีความต้องการเพิ่มมากขึ้น
  แต่ความสามารถในการผลิตเพื่อสนองตอบต่อความต้องการของตลาดยังคงที่
  ทำให้ต้องมีการนำเข้ามากขึ้น สำหรับในปี 2551 ส่วนแบ่งตลาดเม็ดพลาสติก LDPE และ EVA
  ของบริษัทฯ อยู่ที่อัตราเดียวกันคือร้อยละ 45 โดยบริษัทฯ มีสัดส่วนในตลาดในประเทศสำหรับ
  EVA เพิ่มมากขึ้น เนื่องจากลูกค้าที่เป็นผู้ผลิตเพื่อการส่งออกหันมาใช้ผลิตภัณฑ์ของบริษัทฯ มากขึ้น

บริษัทฯ เชื่อว่าบริษัทฯมีความได้เปรียบกว่าผู้ผลิตรายอื่นที่ใช้ระบบ Continuous flow stirred
autoclave เนื่องจากแบบ continuous flow stirred autoclave
จะเหมาะสำหรับการผลิตงานฟิล์มบางประเภท ส่วนแบบ tubular reactor
จะเหมาะสำหรับงานแผ่นฟิล์มซึ่งจะให้กำไรต่อหน่วยที่สูงกว่า เนื่องจากบริษัทฯ
เป็นผู้ผลิตรายใหญ่ของประเทศไทย จึงมีความได้เปรียบในต้นทุนการผลิตที่ต่ำกว่าคู่แข่ง
และจากกำแพงอัตราภาษีนำเข้าที่อยู่ระหว่างร้อยละ 5 ถึง 8
จะทำให้คู่แข่งขันจากต่างประเทศเข้ามาแข่งขันได้ยากมากขึ้น นอกจากนี้บริษัทฯ
ยังได้เปรียบในการแข่งขันเพื่อการ ส่งออก เนื่องจากบริษัทฯ
มีพันธมิตรทางการค้ากับลูกค้าในต่างประเทศ

บริษัทฯ เน้นการผลิต EVA เนื่องจากบริษัทฯ
เป็นผู้ผลิตแห่งเดียวในประเทศไทยและเป็นผู้ผลิตเพียงไม่กี่รายในโลก ในปี 2550 บริษัทฯ
ครองส่วนแบ่งการตลาด EVA ประมาณร้อยละ 45 ของตลาดในประเทศ
ซึ่งมีสัดส่วนของตลาดเพิ่มขึ้นเล็กน้อย ส่วนที่เหลือร้อยละ 55 เป็นผลิตภัณฑ์ที่นำเข้าจากต่างประเทศ
ทั้งนี้ เพราะการใช้เม็ดพลาสติก EVA ในประเทศเริ่มลดลง
เนื่องจากโรงงานผลิตรองเท้าบางส่วนย้ายฐานการผลิตไปยังสาธารณรัฐประชาชนจีนและมีการเปลี่ยนลักษณะการใช้งานส่งผลให้มีการบริโภคลดลง
โดยปริมาณการขายของบริษัทฯเพิ่มขึ้นเล็กน้อย ทั้งนี้ บริษัทฯ ได้พัฒนาเทคโนโลยีการผลิต EVA
และเป็นเพียงบริษัทเดียวในอาเซียน (นอกเหนือจากสิงคโปร์) ที่สามารถผลิต EVA ได้ บริษัทฯ
เชื่อว่าการพัฒนาเทคโนโลยีเป็นความได้เปรียบของบริษัทฯ ที่มีเหนือคู่แข่งขันอื่นๆ

  บริษัทฯคาดว่าการแข่งขันในตลาดในประเทศในปี 2551 จะทวีความรุนแรงมากขึ้นกว่าปีที่ผ่านมา
  เนื่องจากมาเลเซียมีผู้ผลิต LDPE 2 ราย
  ซึ่งมีการนำเข้าสินค้าจากผู้ผลิตดังกล่าวมาจำหน่ายแข่งในประเทศไทย
  ส่วนผู้ผลิตในประเทศนั้นนอกจากบริษัทฯแล้วก็ยังมีผู้ผลิตอีกหนึ่งราย โดยภาษีนำเข้ายังคงอยู่อัตราที่
  5% ซึ่งทำให้ง่ายต่อการนำเข้า อย่างไรก็ดี เนื่องจากราคาตลาดยังคงดี ประกอบกับบริษัทฯ
  มีความได้เปรียบในด้านต้นทุนการผลิต จึงทำให้การจำหน่ายของบริษัทฯสามารถมีกำไรที่ดี
  นอกจากนี้บริษัทฯ เน้นเรื่องคุณภาพของการให้บริการ
  ทำให้ถึงแม้มีการทุ่มตลาดจากมาเลเซียเข้ามาก็ตาม ก็ไม่สามารถช่วงชิงตลาดในประเทศได้
  ลูกค้ายังคงให้ความเชื่อถือทั้งในคุณภาพสินค้าและคุณภาพของการให้บริการของบริษัทฯ อยู่เช่นเดิม
  ทั้งนี้บริษัทฯได้มีการพัฒนาคุณภาพสินค้าอย่างสม่ำเสมอ โดยการพัฒนาสินค้าให้มีคุณภาพที่ดีขึ้น
  และลดปริมาณของเสียระหว่างการเปลี่ยนแปลงเกรดลง
  โดยมุ่งที่จะพัฒนาสู่ตลาดที่เป็นตลาดเทคโนโลยีมากขึ้น เพื่อรองรับตลาดเทคโนโลยีในอนาคต

  บริษัทฯ ได้มีการพัฒนาเม็ดพลาสติก LDPE และ EVA
  โดยได้มีการพัฒนาความละเอียดของระดับคุณภาพที่สูงขึ้นเพื่อให้ตรงตามความต้องการของผู้ใช้มากขึ้น
  ทั้งนี้เพราะวิธีการผลิตเม็ดพลาสติกใดๆก็ตาม
  ระดับคุณภาพจะมีกรอบการผลิตจึงต้องทำกรอบระดับคุณภาพให้แคบที่สุด
  ซึ่งบริษัทฯประสบความสำเร็จเป็นอย่างมากในการทำกรอบระดับคุณภาพให้แคบลง
  และสามารถขายได้ในระดับราคาที่ดีกว่าตลาดโดยทั่วไป ทำให้ LDPE-Homopolymer
  สามารถจำหน่ายเกือบทั้งหมดในประเทศ และสามารถขาย EVA
  เพื่อเพิ่มส่วนแบ่งการตลาดได้มากขึ้นในประเทศ

  3.2.7 กฎเกณฑ์และข้อบังคับของรัฐ

  โรงงานอุตสาหกรรมในประเทศไทยรวมถึงโรงงานปิโตรเคมี
  จะต้องได้รับใบอนุญาตจากกระทรวงอุตสาหกรรม
  แม้ว่ากระทรวงอุตสาหกรรมจะให้ใบอนุญาตการประกอบธุรกิจการผลิต LDPE ไปแล้วหลายราย
  แต่ในปัจจุบันกระทรวงอุตสาหกรรมได้เคร่งครัดการออกใบอนุญาตมากขึ้น ด้วยเหตุนี้ ผู้ผลิต LDPE
  จึงอาจขอการสนับสนุนการลงทุนจากคณะกรรมการส่งเสริมการลงทุนได้
  จึงจะสามารถได้รับสิทธิประโยชน์ต่างๆ อาทิเช่น
  การลดหย่อนหรือยกเว้นอากรขาเข้าสำหรับเครื่องจักร การอนุญาตเพิ่มกำลังการผลิตสูงสุด
  สัดส่วนการถือครองหุ้นโดยชาวต่างชาติ ทั้งนี้
  บริษัทฯได้รับบัตรส่งเสริมการลงทุนจากคณะกรรมการส่งเสริมการลงทุนทั้งสองโรงงาน
  (โดยบัตรส่งเสริมการลงทุนในโรงงานแห่งที่ 1 ได้หมดอายุแล้ว ในขณะที่โรงงานแห่งที่ 2
  จะหมดอายุในปี 2551)

  3.2.8 สถานการณ์ทางด้านสิ่งแวดล้อม

  โรงงานผลิตเม็ดพลาสติกชนิดความหนาแน่นต่ำ (LDPE/LLDPE) ของบริษัทฯ มีกำลังการผลิตรวม
  158,000 ตัน/ปี ตั้งอยู่ในพื้นที่เขตประกอบการอุตสาหกรรม IRPC ต.เชิงเนิน อ.เมือง
  จ.ระยอง ดำเนินการผลิตตั้งแต่ปี 2526
  ด้วยความใส่ใจและตระหนักถึงการปรับปรุงคุณภาพทั้งด้านการผลิตและด้านสิ่งแวดล้อมควบคู่กันมาโดยตลอด
  โดยโรงงานมุ่งมั่นที่จะดำเนินการผลิตภายใต้มาตรฐานที่เป็นสากล ดังนั้น
  โรงงานจึงก้าวเข้าสู่มาตรฐานระบบการจัดการสิ่งแวดล้อม โดยได้รับการรับรองมาตรฐาน ISO
  14001: 2004 เมื่อวันที่ 25 มีนาคม 2548 จากสถาบันรับรองมาตรฐานไอเอสโอ (สรอ.)
  ทำให้ในปัจจุบันโรงงานได้รับการรับรองมาตรฐานครบทั้ง 3 ส่วนคือ มาตรฐานคุณภาพผลิตภัณฑ์
  มอก./ISO9001:2000 เมื่อวันที่ 26 สิงหาคม 2547
  มาตรฐานระบบการจัดการอาชีวอนามัยและความปลอดภัย OHSAS 18001 เมื่อวันที่ 14 กันยายน
  2547 และมาตรฐานระบบการจัดการสิ่งแวดล้อม ISO 14001:2004 ในปี 2548
  ตามที่กล่าวข้างต้น

  โรงงานเม็ดพลาสติกได้มีการบริหารจัดการสิ่งแวดล้อมโดยการใช้เชื้อเพลิง ได้แก่
  น้ำมันเตาที่มีปริมาณซัลเฟอร์ต่ำ ซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  นอกจากนี้กระบวนการผลิตของโรงงานเป็นแบบระบบปิด (Closed System) ที่ไม่ซับซ้อน
  จึงมีของเสียหรือมลพิษจากกระบวนการผลิตน้อยมาก
  แม้ว่าปริมาณของเสียของบริษัทฯที่ระบายสู่ระบบท่อระบายน้ำส่วนกลางของเขตอุตสาหกรรมจะยังอยู่ในเกณฑ์ของข้อกำหนดของภาครัฐก็ตาม
  บริษัทฯยังได้พยายามที่จะลดค่าของน้ำเสียลงอีก
  โดยการจัดงบประมาณในการสร้างบ่อบำบัดน้ำเสียเพิ่มขึ้นอีกหนึ่งแห่ง เพื่อให้ค่า Biological
  Oxigen Demand (BOD) และ Chemical Oxigen Demand (COD)
  ในน้ำทิ้งดังกล่าวเข้าใกล้ธรรมชาติมากที่สุด

  ทั้งนี้
  การดำเนินการผลิตได้ดำเนินไปควบคู่กับการตรวจติดตามคุณภาพสิ่งแวดล้อมและการควบคุมที่จะลดผลกระทบสิ่งแวดล้อมอยู่อย่างต่อเนื่อง
  ครอบคลุมทั้งด้านคุณภาพอากาศ คุณภาพน้ำ การบริหารจัดการกากของเสียและวัสดุเหลือใช้
  โดยเพิ่มประสิทธิภาพการบริหารจัดการให้สอดคล้องกับเงื่อนไข/ข้อกำหนดด้านสิ่งแวดล้อมของหน่วยงานภาครัฐ
  และลดผลกระทบสิ่งแวดล้อมในทุกๆด้านที่อาจมีผลต่อชุมชนและสภาพแวดล้อมโดยรอบอย่างต่อเนื่อง
  อีกทั้งโรงงานยังได้ดำเนินการตรวจติดตามคุณภาพสิ่งแวดล้อมดังที่ระบุในเงื่อนไขแนบท้ายใบอนุญาตประกอบกิจการและเงื่อนไขแนบท้ายรายงานการศึกษาผลกระทบสิ่งแวดล้อม
  (EIA)
  พร้อมทั้งได้จัดทำรายงานฉบับย่อเพื่อนำส่งแก่สำนักนโยบายและแผนทรัพยากรธรรมชาติและสิ่งแวดล้อม
  (สผ.)
  เป็นประจำทุกเดือนและจัดทำเป็นรายงานสรุปผลการดำเนินการตรวจติดตามคุณภาพสิ่งแวดล้อม
  ฉบับสมบูรณ์ ทุก 6 เดือน โดยมีรายละเอียดดังนี้

  1. การตรวจวัดคุณภาพอากาศในบรรยากาศ จำนวน 3 จุด, คุณภาพอากาศจากปล่อง จำนวน 7
  จุด

  และคุณภาพอากาศจากสถานที่ทำงานจำนวน 3 จุด

  2. การตรวจวัดคุณภาพน้ำทิ้งก่อนและหลังบำบัดจำนวน 3 จุด และคุณภาพน้ำทะเลจำนวน 2 จุด

  3. การตรวจวัดเสียงจากสถานที่ทำงานจำนวน 6 จุด และการตรวจวัดเสียงจากชุมชนจำนวน 3
  จุด

  จากผลการติดตามพบว่าคุณภาพสิ่งแวดล้อมโดยรวม อยู่ในระดับที่สอดคล้องกับค่ามาตรฐาน
  รวมทั้งโรงงานได้มีการจัดการกากของเสียและวัสดุที่ไม่ใช้แล้วที่เกิดจากการผลิตตามความเหมาะสมและประโยชน์ที่จะได้รับจากคุณลักษณะ/คุณสมบัติของกากของเสีย
  เช่น สารเร่งปฏิกิริยาที่ใช้แล้วซึ่งมีองค์ประกอบเป็นวัตถุดิบเสริมของปูนซีเมนต์
  ได้มีการนำไปใช้เป็นวัตถุดิบเสริมแก่โรงปูนซีเมนต์ทีพีไอโพลีน
  ส่วนกากน้ำมันใช้แล้วซึ่งมีค่าความร้อนได้มีการนำไปใช้เป็นเชื้อเพลิงเสริม
  นอกจากนี้โรงงานยังได้ปรับปรุงขั้นตอนการผลิตจนทำให้ได้ผลิตภัณฑ์ Wax
  ที่สามารถจำหน่ายเป็นผลิตภัณฑ์รองได้
  และดำเนินการคัดแยกวัสดุที่ไม่ใช้แล้วจำหน่ายให้กับโรงงานรีไซเคิล
  ซึ่งเป็นการเพิ่มรายได้แก่บริษัทฯ อีกทางหนึ่ง

  อนึ่ง โรงงานยังสนับสนุนให้จัดทำโครงการพัฒนาคุณภาพสิ่งแวดล้อมเป็นระยะ ๆ เช่น
  โครงการทำความสะอาดระบบบำบัดน้ำทิ้งเบื้องต้น ซึ่งได้ดำเนินการแล้วเสร็จภายในปี 2548
  ทำให้คุณภาพน้ำทิ้งก่อนส่งเข้าสู่ระบบบำบัดส่วนกลางมีค่าความสกปรกต่ำลง
  เป็นการลดภาระการบำบัดของระบบบำบัดน้ำทิ้งส่วนกลาง
  และยังจัดทำโครงการเดินท่อส่งน้ำทิ้งจากกระบวนการผลิตไปยังระบบบำบัดน้ำทิ้งส่วนกลาง
  ซึ่งจะช่วยป้องกันการปนเปื้อนของน้ำทิ้งต่อระบบระบายน้ำฝนได้อีกทางหนึ่ง

  บริษัทฯ ยังมีแผนที่จะพัฒนาการผลิต EVA ชนิดเหลว อัตราการเติบโตของความต้องการ EVA
  ชนิดนี้มีสูงมากในอุตสาหกรรมเฟอร์นิเจอร์ หีบห่อ และอื่นๆ
  เนื่องจากการเปลี่ยนแปลงการใช้กาวอุตสาหกรรม (Adhesives)
  จากสารที่มีอันตรายในด้านสิ่งแวดล้อม และต่อสุขภาพมาเป็นสาร EVA
  ที่เป็นมิตรกับสิ่งแวดล้อมและสุขภาพ

  นอกจากนี้ บริษัทฯ ยังได้ให้ความสำคัญอย่างจริงจังต่อเนื่องในการดูแลความปลอดภัยอาชีว
  อนามัย จึงได้นำมาตรฐานระบบการจัดการอาชีวอนามัยและความปลอดภัย (มอก.18001)
  มาใช้อย่างมีประสิทธิภาพ
  โดยระบบดังกล่าวมุ่งเน้นในการลดความเสี่ยงอันตรายและอุบัติเหตุต่างๆของพนักงานและผู้เกี่ยวข้องโดยมีกิจกรรมต่างๆ
  เช่น
  การจัดหาอุปกรณ์การป้องกันอันตรายส่วนบุคคลที่เพียงพอและเหมาะสมกับลักษณะการปฎิบัติงานของพนักงานในการปฏิบัติงานทุกประ
  เภท เช่น หน้ากากกรองฝุ่น (Mask) ที่ครอบหู (Earmuff) และแว่นครอบตานิรภัย
  (Goggles) เป็นต้น มีการประเมินความเสี่ยงจากการทำงานด้านต่างๆ
  รวมทั้งการเฝ้าระวังโรคจากการทำงานโดยจัดให้มีการตรวจสุขภาพประจำปีและการตรวจสุขภาพภายใต้ความเสี่ยง
  การสร้างจิตสำนึกในเรื่องความปลอดภัยในการทำงาน
  การเตรียมความพร้อมและตอบสนองต่อเหตุฉุกเฉิน
  โดยจัดให้มีสภาพแวดล้อมในการทำงานที่ปลอดภัย
  มีมาตรฐานในการปฏิบัติงานและเป็นไปตามข้อกำ หนดของกฏหมาย

3.3 การประกอบธุรกิจคอนกรีตผสมเสร็จ

  บริษัทฯ เป็นผู้ผลิตคอนกรีตผสมเสร็จที่ใหญ่อันดับสองของประเทศไทย โดยให้บริษัทย่อย คือ บริษัท
  ทีพีไอ คอนกรีต จำกัด (“ทีพีไอ คอนกรีต”) เป็นผู้ดำเนินการ บริษัทฯ ได้จัดตั้ง ทีพีไอ คอนกรีต
  ขึ้นในปี 2534 เพื่อที่จะขยายช่องทางการจำหน่ายผลิตภัณฑ์ซีเมนต์ให้มากขึ้น ทีพีไอ คอนกรีต
  เป็นผู้ผลิตและจัดจำหน่ายคอนกรีตผสมเสร็จในประเทศไทย โดย ณ วันที่ 31 ธันวาคม 2550
  ทีพีไอ คอนกรีต มีหน่วยผลิตรวม 45 หน่วย มีกำลังการผลิตรวมประมาณ 4.1
  ล้านลูกบาศก์เมตรต่อปี หรือเท่ากับร้อยละ 9
  ของกำลังการผลิตคอนกรีตผสมเสร็จทั้งหมดภายในประเทศ

3.3.1 ภาวะอุตสาหกรรม

  อุตสาหกรรมการผลิตคอนกรีตผสมเสร็จในปี 2550
  มีการขยายตัวเล็กน้อยและในช่วงไตรมาสสุดท้ายภาวะธุรกิจมีแนวโน้มขยายตัวดีขึ้น
  ซึ่งมาจากปัจจัยบวกทางด้านทิศทางการเมืองที่มีความชัดเจนขึ้นนโยบายทางการคลังเร่งเบิกจ่ายเม็ดเงินงบประมาณการลงทุนของภาครัฐอย่างต่อเนื่อง
  ซึ่งจะช่วยกระตุ้นให้ภาคอสังหาริมทรัพย์และการก่อสร้างที่เกี่ยวเนื่องกับโครงการของรัฐบาลได้รับผลที่ดีส่งผลให้ความต้องการใช้วัสดุก่อสร้างมีความต้องการอย่างต่อเนื่อง

  สำหรับแนวโน้มอุตสาหกรรมคอนกรีตผสมเสร็จในปี 2551 คาดว่าจะชะลอตัวลงอีกครั้ง
  และยังคงมีอัตราการขยายตัวลดลงอีกเมื่อเทียบกับปี 2550
  อย่างไรก็ดีแนวโน้มเศรษฐกิจภาคอสังหาริมทรัพย์ในอนาคตนั้นมีจุดแข็งที่เป็นปัจจัยภายในประเทศจากทางภาครัฐบาล
  คือ มีแผนการลงทุนก่อสร้างในโครงการรถไฟฟ้าสายสีแดงและสายสีม่วงในปี 2551
  รวมถึงโครงข่ายระบบคมนาคมขนส่งซึ่งจะช่วยกระตุ้นโครงการธุรกิจอสังหาริมทรัพย์ตามแนวรถไฟฟ้าและกระตุ้นการก่อสร้างในโครงการพื้นฐานของรถไฟฟ้า
  นอกจากนี้ปัจจัยลบอาจจะเกิดจากภาวะเงินเฟ้อที่สูงขึ้นจากราคาน้ำมัน
  อัตราดอกเบี้ยซึ่งอาจปรับตัวสูงขึ้น
  ซึ่งจะส่งผลกระทบต่ออำนาจซื้อและการลงทุนในธุรกิจอสังหาริมทรัพย์ของภาคเอกชน

3.3.2 ลักษณะของผลิตภัณฑ์

  คอนกรีตผสมเสร็จเป็นถือเป็นผลิตภัณฑ์หลักในการการก่อสร้างสิ่งปลูกสร้างต่างๆ
  สามารถแบ่งออกเป็น 12 กลุ่มดังนี้

-   คอนกรีตทั่วไป - คอนกรีตปั๊ม

-   คอนกรีตความร้อนต่ำ (Low heat concrete) - คอนกรีตควบคุมการหดตัว

-   คอนกรีตต่อต้านซัลเฟต - คอนกรีตเข็มเจาะ

-   คอนกรีตแข็งตัวเร็ว - คอนกรีตกำลังอัดสูง

-   คอนกรีตไหลเข้าแบบง่าย - คอนกรีตกันซึม

-   คอนกรีตสำหรับพ่น (Shotcrete) - คอนกรีตสำหรับห้องเย็น

  นอกจากนี้ ทีพีไอ คอนกรีต ยังจัดให้บริการปั๊มยิงคอนกรีตแก่ลูกค้าที่ต้องการเทคอนกรีตบนที่สูง
  เช่น อาคารสูง หรือทางยกระดับอีกด้วย

3.3.3 การผลิตเพื่อจำหน่าย (Production Facilities)

  ณ วันที่ 31 ธันวาคม 2550 ทีพีไอ คอนกรีต มีหน่วยผลิตคอนกรีตผสมเสร็จรวม 45 หน่วย
  มีความสามารถในการผลิตรวมทั้งสิ้น ประมาณ 4.1 ล้านลูกบาศก์เมตรต่อปี

  ทั้งนี้ กระบวนการผลิตของ ทีพีไอ คอนกรีต
  ยังได้รับการรับรองมาตรฐานระบบการบริหารคุณภาพในขอบข่ายการผลิตและการให้บริการ
  (มอก./ISO 9002:1994) เมื่อวันที่ 29 ตุลาคม 2542
  และใบรับรองมาตรฐานระบบการจัดการอาชีวอนามัยและความปลอดภัย (มอก.18001)
  จากสถาบันรับรองมาตรฐานไอเอสโอ (สรอ.) เมื่อวันที่ 8 พฤศจิกายน 2545
  นอกจากนี้ยังได้รับการรับรองมาตรฐานด้านการจัดการธุรกิจที่มีผลกระทบต่อสิ่งแวดล้อม (ISO
  14001:1996) และ ISO 14001:2004 จาก Bureau Veritas Quality
  International (BVQI) เมื่อวันที่ 22 ธันวาคม 2543 และ วันที่ 20 มิถุนายน 2548
  ตามลำดับ

  3.3.4 วัตถุดิบ

  การจัดหาวัตถุดิบสำคัญที่ใช้ในการผลิตคอนกรีตผสมเสร็จของ ทีพีไอ คอนกรีต
  เป็นวัตถุดิบที่ซื้อภายในประเทศทั้งหมด ดังนี้

  ----------------- -----------------------------------------------------
  วัตถุดิบ             ผู้จำหน่า0ย

  ปูนซีเมนต์           บริษัท ทีพีไอ โพลีน จำกัด (มหาชน)

  หิน                บริษัท ทีพีไอ โพลีน จำกัด (มหาชน) และโรงโม่จำนวน 6 ราย

  ทราย              ผู้รับเหมาท่าทราย จ. กาญจนบุรี และ จ.อ่างทอง จำนวนทั้งสิ้น 20
                    ราย

  น้ำ                การประปานครหลวง

  น้ำยาเคมี           ผู้จำหน่ายในประเทศ 2 ราย
  ----------------- -----------------------------------------------------

  ปูนซีเมนต์ คือ วัตถุดิบหลักในการผลิตคอนกรีตผสมเสร็จ ทั้งนี้ บริษัทฯ
  นอกจากจะเป็นผู้ถือหุ้นใหญ่ของ ทีพีไอ คอนกรีต แล้ว ยังเป็นผู้จำหน่ายปูนซีเมนต์ให้แก่ ทีพีไอ
  คอนกรีต มาตั้งแต่เริ่มต้นผลิตคอนกรีตผสมเสร็จ ในปี 2534
  แม้จะไม่มีการทำสัญญากันอย่างเป็นทางการในการซื้อปูนซีเมนต์จากบริษัทฯ แต่ ทีพีไอ คอนกรีต
  ก็มีนโยบายที่จะซื้อปูนซีเมนต์ทั้งหมดจากบริษัทฯในราคาตลาด โดยในปี 2550 นี้
  บริษัทฯขายปูนซีเมนต์ให้กับ ทีพีไอ คอนกรีต ประมาณร้อยละ 14 ของยอดขายรวมของบริษัทฯ
  ทั้งนี้ขึ้นอยู่กับปริมาณความต้องการคอนกรีตผสมเสร็จด้วย นอกจากนี้ ทีพีไอ คอนกรีต ยังได้ซื้อหิน
  ซึ่งเป็นวัตถุดิบจากบริษัทฯ ในลักษณะเดียวกันกับการซื้อปูนซีเมนต์ด้วย

  3.3.5 การตลาด การขาย และจัดจำหน่าย

  ทีพีไอ คอนกรีต จำหน่ายคอนกรีตภายใต้ยี่ห้อ “ทีพีไอพีแอล”
  โดยคอนกรีตผสมเสร็จทั้งหมดจะขายในตลาดประเทศไทยเท่านั้น

  ทีพีไอ คอนกรีต จำหน่ายคอนกรีตผสมเสร็จออกสู่ตลาดผ่านตัวแทนจำหน่ายซึ่ง ณ วันที่ 31
  ธันวาคม 2550 มีอยู่ประมาณ 240 ราย ส่วนที่เหลือขายตรงให้กับผู้บริโภค
  โดยมีระยะเวลาการขายเชื่อแบบ 30 วัน และ 60 วัน
  โดยลูกค้าจะต้องวางหลักทรัพย์ค้ำประกันไว้
  การจัดจำหน่ายผ่านตัวแทนจำหน่ายคิดเป็นสัดส่วนร้อยละ 85 ของยอดขายในปี 2550
  และขายตรงให้กับผู้บริโภคคิดเป็นสัดส่วนร้อยละ 15 ของยอดขายในปี 2550

  ตลาดที่สำคัญของ ทีพีไอ คอนกรีต จะอยู่บริเวณกรุงเทพฯและปริมณฑล
  ซึ่งเป็นตลาดคอนกรีตที่ใหญ่ที่สุดของประเทศ บริษัทฯ เชื่อว่า ทีพีไอ คอนกรีต
  มีส่วนแบ่งในตลาดนี้ถึงร้อยละ 25 นอกจากนี้ ทีพีไอ คอนกรีต
  ยังมีหน่วยผลิตที่ตั้งกระจายอยู่ตามถนนสายหลักทุกแห่งในกรุงเทพฯและปริมณฑล
  โดยเลือกเน้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์ให้มากที่สุด
  เพื่อให้สามารถจัดส่งสินค้าให้แก่ลูกค้าได้อย่างรวดเร็ว ในปี 2551 ทีพีไอ คอนกรีต
  มีแผนงานที่จะขยายหน่วยผลิตเพิ่มอีก 2 - 3 แห่ง
  ทั้งในเขตกรุงเทพและต่างจังหวัดที่มีศักยภาพในการขยายตัวของงานก่อสร้างอย่างต่อเนื่อง ทีพีไอ
  คอนกรีต ยังได้จัดรถขนส่งจำนวนกว่า 500 คัน ไว้คอยบริการลูกค้า โดยมีกำลังการขนส่งได้ถึง
  8,200 ลูกบาศก์เมตรต่อวันหรือประมาณ 2.9 ล้านลูกบาศก์เมตรต่อปี โดย ทีพีไอ คอนกรีต
  เป็นเจ้าของรถขนส่งจำนวนถึง 300 คัน โดยที่เหลือได้ทำสัญญาไว้กับบุคคลภายนอกประมาณ 200
  คัน

3.3.6 การแข่งขัน

  ทีพีไอ คอนกรีต เป็นผู้ผลิตคอนกรีตผสมเสร็จที่ใหญ่อันดับสองของประเทศไทย
  มีส่วนแบ่งในตลาดนี้ถึงร้อยละ 12 ในปี 2550 โดยมีคู่แข่งที่สำคัญ ได้แก่
  บริษัทผลิตภัณฑ์และวัตถุก่อสร้าง จำกัด (CPAC) บริษัท บอรอล คอนกรีต (ประเทศไทย) จำกัด
  บริษัท นครหลวงคอนกรีต จำกัด บริษัท น่ำเฮงคอนกรีต จำกัด และบริษัท เอเชียคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยอีกจำนวนพอสมควร

  ทีพีไอ คอนกรีต ใช้กลยุทธ์หลายอย่างในการแข่งขันในอุตสาหกรรมคอนกรีตผสมเสร็จ ได้แก่
  กลยุทธ์ทางด้านราคา คุณภาพของผลิตภัณฑ์ การจัดส่งสินค้าตรงเวลา
  มีบริการหลังการขายที่รวดเร็ว
  เนื่องจากมีผู้ผลิตคอนกรีตผสมเสร็จหลายรายในตลาดทำให้มีการแข่งขันสูง ทีพีไอ คอนกรีต
  มีนโยบายการเสนอสินค้าคุณภาพมาตรฐานสากลและเน้นที่การจัดส่งที่ตรงเวลาและมีการแก้ไขปัญหาที่รวดเร็ว
  โดยมีราคาใกล้เคียงกับผู้นำตลาด ทีพีไอ คอนกรีต มีความสัมพันธ์ที่ดีกับลูกค้ารายใหญ่มาโดยตลอด
  ซึ่งเห็นได้จากการที่ลูกค้ารายใหญ่มีการติดต่อและมียอดการซื้อกับทีพีไอ
  คอนกรีตมานานหลายปีอย่างต่อเนื่อง ส่งผลให้เกิดการได้เปรียบในการแข่งขัน
  ทั้งนี้เป็นผลมาจากการที่ ทีพีไอ คอนกรีต
  ได้ให้ความสำคัญในด้านคุณภาพของผลิตภัณฑ์เป็นอย่างมาก เช่น การใช้ปูนซีเมนต์ทั้งหมดจาก
  ทีพีไอ คอนกรีต ผลิตคอนกรีตผสมเสร็จที่มีคุณภาพสูง
  ประกอบกับมีช่องทางการจำหน่ายเป็นของตัวเองและมีนโยบายการให้บริการหลังการขายเป็นอย่างดี

3.3.7 กฎเกณฑ์ และข้อบังคับของรัฐ

  การผลิตคอนกรีตผสมเสร็จ
  และการก่อสร้างหน่วยผลิตนั้นต้องผ่านการขออนุญาตจากหน่วยงานราชการที่เกี่ยวข้องก่อน โดย
  ทีพีไอ คอนกรีต จะต้องผลิตคอนกรีตผสมเสร็จให้ได้คุณภาพตามมาตรฐาน
  นอกจากนี้ชนิดของเครื่องจักร ขนาดของหน่วยผลิต และการรักษาสิ่งแวดล้อมก็ต้องได้มาตรฐาน
  หน่วยงานรัฐจึงจะออกใบอนุญาตประกอบการให้ โดยปกติแล้วหน่วยผลิตทุกหน่วยของ ทีพีไอ
  คอนกรีต จะได้รับการตรวจสอบทุกๆ ปี ปีละประมาณสองครั้ง นอกจากนี้ ทีพีไอ คอนกรีต
  และผู้ผลิตคอนกรีตผสมเสร็จทุกรายจะต้องได้รับใบอนุญาตในการเก็บรักษาปูนซีเมนต์และการบริโภคสาธารณูปโภคทั้งไฟฟ้าและน้ำประปาอีกด้วย

3.3.8 สถานการณ์ทางด้านสิ่งแวดล้อม

  ในการผลิตคอนกรีตผสมเสร็จ ทีพีไอ คอนกรีต ได้จัดเตรียมมาตรการป้องกันผลกระทบทางสิ่ง
  แวดล้อม ดังนี้

  - ป้องกันปัญหามลภาวะทางอากาศ ฝุ่นละออง โดยติดตั้งเครื่องกรองฝุ่น แผงป้องกันฝุ่น
  และหัวฉีดน้ำบนแผงหินทราย เพื่อลดการฟุ้งกระจายของฝุ่นละออง

  - ป้องกันเสียงขณะเครื่องจักรทำงาน หรือขนถ่ายวัตถุดิบ
  โดยติดตั้งอาคารครอบเครื่องกวนผสมและใช้ปั๊มไฟฟ้าในการเป่าปูนเข้าเก็บในไซโล
  และมีตารางซ่อมบำรุงเครื่องจักรอย่างสม่ำเสมอ

  - ป้องกันปัญหามลภาวะทางน้ำและกากของเสีย โดยจัดสร้างบ่อคายคอนกรีต บ่อตกตะกอน
  และบ่อน้ำใสสำหรับการบำบัดน้ำทิ้งจากกระบวนการผลิตเพื่อนำกลับมาใช้ใหม่เพื่อลดประมาณการใช้น้ำประปาและป้องกันน้ำเสียออกสู่ภายนอก
  เป็นต้น

หน่วยงานที่ควบคุมดูแลผลกระทบทางสิ่งแวดล้อมคือ กรมโรงงาน กระทรวงอุตสาหกรรม
โดยในระยะ 3 ปีที่ผ่านมา ทีพีไอ คอนกรีต
ได้ดำเนินการควบคุมดูแลหน่วยผลิตคอนกรีตผสมเสร็จไม่ให้เกิดผลกระทบต่อสิ่งแวดล้อมต่างๆ
จึงทำให้ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม

  นอกจากนี้ ยังได้ให้ความสำคัญอย่างจริงจังต่อเนื่องในการดูแลความปลอดภัยอาชีวอนามัย
  จึงได้นำมาตรฐานระบบการจัดการอาชีวอนามัยและความปลอดภัย (มอก.18001)
  มาใช้อย่างมีประสิทธิภาพ
  โดยระบบดังกล่าวมุ่งเน้นในการลดความเสี่ยงอันตรายและอุบัติเหตุต่างๆ ของพนักงาน
  โดยได้การจัดหาเครื่องดื่มประเภทนมให้พนักงานบริโภค
  เพื่อเป็นการลดสารวัตถุดิบหนักในร่างกายของพนักงานที่ปฏิบัติหน้าที่ในภาวะแวดล้อมเสี่ยง

ด้วยการจัดการด้านสิ่งแวดล้อมที่ได้มาตรฐาน ทำให้หน่วยผลิตคอนกรีตผสมเสร็จของ ทีพีไอ คอนกรีต
ที่ถนนพุทธมณฑลสาย 5 ได้ใบรับรองคุณภาพ ISO 14001: 1996 และ ISO 14001:2004
จากสถาบัน Bureau Veritas Quality International เมื่อวันที่ 22 ธันวาคม 2543 และ
วันที่ 20 มิถุนายน 2548 ตามลำดับ นอกจากนี้ได้รับการรับรองมาตรฐาน มอก. 18001
จากสถาบันรับรองมาตรฐานไอเอสโอแห่งประเทศไทย
ในด้านระบบการจัดการด้านอาชีวอนามัยและความปลอดภัย เมื่อวันที่ 8 พฤศจิกายน 2545
สำหรับการผลิตคอนกรีตผสมเสร็จอีกด้วย

3.4 การประกอบธุรกิจอื่นๆ

  นอกจากธุรกิจปูนซีเมนต์ ปูนเม็ด และปูนสำเร็จรูป ธุรกิจเม็ดพลาสติก LDPE และ
  ธุรกิจคอนกรีตผสมเสร็จแล้ว บริษัทฯยังมีการลงทุนในบริษัทอื่น ดังนี้

  บริษัท ทีพีไอ โพลีน เพาเวอร์ จำกัด

  เป็นบริษัทย่อย ซึ่งบริษัทฯถือหุ้นอยู่ร้อยละ 99.99
  ได้ดำเนินการลงทุนในโครงการโรงไฟฟ้าพลังงานความร้อนทิ้งขนาดประมาณ 36 เมกกะวัตต์ต่อปี
  และได้รับการอนุมัติการส่งเสริมการลงุทนจากสำนักงานคณะกรรมการส่งเสริมการลงทุน (BOI)
  นอกจากนี้ยังได้รับการรับรองผลการศึกษาผลกระทบต่อสิ่งแวดล้อม (EIA)
  จากสำนักงานนโยบายและแผนทรัพยากรธรรมชาติและสิ่งแวดล้อมให้สามารถดำเนินโครงการผลิตกระแสไฟฟ้าจากความร้อนทิ้งของโรงงานปูนซีเมนต์ได้
  โดยคาดว่าโครงการจะแล้วเสร็จภายในปี 2551

  โครงการดังกล่าวนี้นอกจากจะทำให้สามารถประหยัดพลังงานไฟฟ้าได้แล้ว
  ยังเป็นโครงการที่ช่วยลดผลกระทบต่อสิ่งแวดล้อม
  โดยสามารถลดปริมาณการปล่อยก๊าซคาร์บอนไดออกไซด์ซึ่งเป็นสาเหตุที่ทำให้เกิดก๊าซเรือนกระจกตัวสำคัญที่ทำให้เกิดภาวะโลกร้อน
  ซึ่งบริษัทฯอยู่ระหว่างการขอขึ้นทะเบียนเป็นผู้ลดการปล่อยก๊าซเรือนกระจกตามกลไกการพัฒนาที่สะอาด
  (CDM) ตามพิธีสารเกียวโต ซึ่งจะทำให้บริษัทฯสามารถที่จะได้รับ Carbondioxide credit
  ซึ่งจะช่วยเพิ่มรายได้ให้บริษัทฯด้วย

  นอกจากนี้ บริษัท ทีพีไอ โพลีน เพาเวอร์ จำกัด
  ยังดำเนินธุรกิจสถานีให้บริการน้ำมันและก๊าซธรรมชาติ (NGV) เพื่อให้บริการแก่ลูกค้าทั่วไป
  โดยมีสถานีให้บริการตั้งอยู่ในเขตกรุงเทพมหานครและต่างจังหวัด ได้แก่ จังหวัดสระบุรี
  นครสวรรค์ และอุบลราชธานี

บริษัท ไนเตรทไทย จำกัด

  บริษัท ไนเตรทไทย จำกัด (“ไนเตรทไทย”) เป็นกิจการร่วมทุนกับ Dyno group
  โดยบริษัทฯถือหุ้นอยู่ร้อยละ 50
  ซึ่งจัดตั้งขึ้นเพื่อประกอบธุรกิจผลิตและจัดจำหน่ายแอมโมเนียมไนเตรท
  ซึ่งใช้ในการผลิตวัตถุระเบิดและผลิตกรดไนตริก ไนเตรทไทยเริ่มเปิดดำเนินการในปี 2539
  ปัจจุบันโรงงานของไนเตรทไทยมีกำลังการผลิตแอมโมเนียมไนเตรท และกรดไนตริกเต็มที่รวม
  110,000 ตันต่อปี โดยในปี 2550 ไนเตรทไทยมีรายได้จากการจำหน่าย และกำไรสุทธิ
  ประมาณ 1,283 ล้านบาท และ 284 ล้านบาท ตามลำดับ

บริษัท มอนโดไทย จำกัด

  บริษัท มอนโดไทย จำกัด (“มอนโดไทย”) จัดตั้งขึ้นเมื่อวันที่ 25 เมษายน 2529
  โดยบริษัทฯถือหุ้นอยู่ร้อยละ 28.75 เพื่อดำเนินธุรกิจพัฒนาที่ดินและที่พักอาศัย
  เนื่องจากมอนโดไทยยังไม่ได้ดำเนินธุรกิจใดๆ มีเฉพาะค่าใช้จ่าย ส่งผลให้มีกำไรสุทธิในปี 2550
  ประมาณ 25,180 บาท

  บริษัท บางกอกสหประกันชีวิต จำกัด

  บริษัท บางกอกสหประกันชีวิต จำกัด (“บางกอกสหประกันชีวิต”) จัดตั้งขึ้นเมื่อวันที่ 11 มิถุนายน
  2540 โดยการร่วมทุนระหว่างบริษัทฯ บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  เพื่อดำเนินธุรกิจประกันชีวิต ณ วันที่ 31 ธันวาคม 2550 บริษัท ทีพีไอ โพลีน จำกัด (มหาชน)
  บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  ถือหุ้นบางกอกสหประกันชีวิตในสัดส่วนที่เท่ากันคือร้อยละ 25 ส่วนที่เหลือถือโดยผู้ถือหุ้นรายย่อยอื่น
  ในปี 2550 บริษัทบางกอกสหประกันชีวิตมีรายได้จากประกันชีวิตและการลงทุน จำนวน 41
  ล้านบาท และกำไรสุทธิจำนวน 8.31 ล้านบาท ตามลำดับ